हमार लव स्टोरी के संगीत मुहुर्त – Anjoria\nपिछला दिने भोजपुरी फिल्म “हमार लव स्टोरी” के संगीतमय मुहुर्त मुंबई के जिप ट्रैक रिकार्डिंग स्टूडियो में गायिका इन्दू सोनाली का आवाज में. राजेश मिश्रा के लिखल गाना, राजेश गुप्ता के संगीत निर्देशन में रिकार्ड करवा के कइल गइल. फिल्म के निर्देशक बाड़न जगदीश सी पाण्डेय जे फिल्म के कथानको तइयार कइले बाड़न. अभिनव रेड्डी आ सारा शर्मा के बनावल एह फिल्म के मुख्य कलाकारन में विक्रांत सिंह, राखी त्रिपाठी, आ नवोदित अभिनेता विक्रांत आनन्द शामिल बाड़े. फिल्म का कहानी का बारे में बतावल जात बा कि दुनु विक्रांत एके गो राखी पर फिदा बाड़े आ ओकरा इश्क का जुनून में दुनु का बीच के टकराहट हिंसा के रुप ले लेत बा. परिणाम का होत बा एकर उत्सुकता फिल्म का साथे मालूम होखी. तबले अतने जान ली कि इहे फिल्म के मुख्य बिन्दु बा. अउरी कलाकारन में एहसान कुरेशी, अली खानम डेजी इरानि, देव मल्होत्रा, आ बीरबल वगैरह शामिल बाड़े. फिल्म के शूटिंग अगिला महीना से मध्यप्रदेश के छिंदावाड़ा में शुरु होखे जा रहल बा आ फिल्म के जून तक रिलीजो करा देबे के योजना बा.


राज्यसभा – Page2– टटका खबर\nराज्यसभा के 55 गो सीट ला7फरवरी के वोट पड़ी\nनयी दिल्ली।3 जनवरी (वार्ता) सोलह गो राज्यन से आवेवाला राज्यसभा के 55गो सीटन ला दुबरीसा चुनाव 07 फरवरी के करावल जाई. एहमे महाराष्ट्र से 07 गो, उडीसा से 04 गो, तमिलनाडु से 06 गो, पश्चिम बंगाल से 05 गो, असम से तीन गो, बिहार से 05 गो, छत्तीसगढ से दू गो, गुजरात से 04 गो,\nजया बच्चन राज्यसभा टीवी से नाराज बाड़ी\nआम तौर पर सांसद आ कलाकार कैमरा के सोझा रहला पर खुश होलें बाकिर जया बच्चन नाराज हो गइल बाड़ी. उनुका शिकायत बा कि मंगल का दिने जब रेखा गणेशन शपथ लेत रहली त टीवी के कैमरा पता ना कवना कारण से उनुका पर केन्द्रित रहल. उनुका पर एह मौका पर खास तौर पर फोकस\nइन आँखो की मस्ती के दिवाने हजारों हैं\nपिछला तीसन साल से बालीवुड के क्रेज रहल रेखा मंगल का दिने राज्यसभा के सदस्यता के शपथ लेबे चहुँपली त उनुका के देखेवालन के भीड़ लाग गइल. एह भीड़ में संसद के सुरक्षा कर्मी, मीडिया के लोग आ कुछ सांसदो रहलें. रेखा के सरकार राज्यसभा के सदस्य मनोनीत कइले रहे जवना के राष्ट्रपति से मंजूरी


वरमाला – Anjoria\nApr 4, 2015 कहानी, कामता प्रसाद ओझा दिव्य, पाती, भोजपुरी\n– कामता प्रसाद ओझा ‘दिव्य’\nअन्हरिया….. घोर अन्हरिया…. भादो के अन्हरिया राति. छपनो कोटि बरखा जइसे सरग में छेद हो गइल होखे. कबहीं कबहीं कड़कड़ा के चमकि जाता त बुझाता जे अबकी पहाड़ के छाती जरूरे दरकि जाई. मातल पिअक्कड़ अस झूमि झूमि अन्हड़, गाछ-बिरिछि पर आपन मूँड़ी पटकत बा. जीये के आखिरी लालसा ले ले गाछ-बिरिछि लोग ममोराइ-दबोराइ के धरती तक ले चलि आवत लोग आ फेरू से सोझ होखे के कोसिश करता. जिनगी के मोह केकरा नइखे? जब ले साँस तब ले आस. जब-जब अन्हड़ तेज हो जाता, कुटिया बुझातिआ जे उखड़ि के फेंका जाई. छप्परि पर के खर-पात खड़-खड़ाए लागऽ ताड़े स. कबहीं बेआकुल जंगली जीव उजबुजा के चिकरि देत बाड़ें स. किसिम किसिम के, एके में मिलल-जुलल भेयावन आवाज काँपि के अन्हड़ के पागल हँसी में अमा जात बाड़ी स. चारों ओरि भय भरि गइल बा.\nअचके में खूब जोर से गरजता जइसे असमान के जाल फाटि गइल होखे आ जाल में अतना दिन से अँटकल सब करह-नछत्तर धरती पर गिरि के टुकी टुकी होके छितरा गइल होखें स आ एने ओने मछरी अस छटपटात होखें स. कुटिया के कोना में पोसल हरिना के बच्चा…. ‘सुकांति’ डर से चिहुँकि जाता आ सुकन्या के देंहि में एकदम सुटुकि जाता. अतना गुल-गुल अतना मोलायम सुकन्या के देंहिं सिहरि सिहरि गइलि आ उनकर नींद एकदम टूटि गइलि….. बरबस ऊ सुकान्ति के गरदन सुहुरावे लागतारी. ओह! एहमें कतना सुख…. एह छन के- सुख के बराबरी काठ-पथल के दसगो जिनगी भी ना करि सके. सुकन्या के मन उचटि गइल. ऊ उठि के कुटिया के दुआरी पर चलि आवतारी. अन्हड़ कम चलत बा बाकी बरखा पहिलहू से जोर हो गइल बा. रहि रहि चमकता-गरजता. अन्हरिया के चदरि पर कहीं कहीं भगजोगनी के फूल खिलि जाताड़ें स.\nसुकान्ति के छुअला के सुख सुकन्या के भीतर से जात नइखे- जइसे ई सुख उनका हिरदेया में मरहम अइसन पेहम हो गइल होखे. लेकिन इहाँ त सभ ओरि कठोरता बा, पथल के कठोरता -सुकन्या सोचली. हँ, कठोरता बा…. सब चीज में कठोरता, जिनिगी के डेग-डेग पर सासन… सुकन्या ठठा के हँसऽ तारी. उनुका हँसी से छन भरि खातिर बुझाता जइसे ओह जंगल के पत्ता-पत्ता ठठा के हंस दिहल. महरसि च्यवन के आसरम के सभ कुटिया ओह हँसि से काँपि के रहि जातारी स.\nकठोरता…. बारह बरस के कठोरता…. सुकन्या फेरू सोचतारी. उनकर भहूँ चढ़ि जातारी स- आँधि करोध से लाल-लाल. थोरे देरि खातिर उनका बुझाता कि उनकर उमिरि घटि के बारह बरिस पीछे चलि गइलि होखे. फेरू उनका अपना जिनगी के ऊ दिन किताब के पन्ना अइसन उघरि के सोझा चलि आवता, जवना दिन उनका जिनिगी में कठोरता के ई जहर सनाइल रहे.\nसोरह बरिस के राजकुमारी सुकन्या ओह दिन कतना अठान डलले रही, अपना पिता राजा सर्याति से, सँगे अहेरि करे जाये खातिर. राजा सर्याति के ऊ एकलौता लइकी रही. एह से राजा के मन आखिर पसीजि गइल. लइकी अबहीं अनबूझ ठहरलि… सोचि के ऊ चले के हुकुम दिहलें. रथ सजाइल, सखी-दासी के लहबरि संगे चललि. राजा सर्याति हाथी पर असवार भइलन आ पाछा-पाछा उनकर लसकरि चललि. जंगल त रहबे कइल ओह दिन ओह जंगल में जइसे रितुराज के सदेह अवतार हो गइल. अहेरि के हाहाकार, हँसी-ठट्टा, गीत आ ढोल-ढमका से बन के कोना-कोना गूँजि गइल. जंगल के गाँछि-बिरिछ् फल-फूल आ पसु-परिन्दा सभ में जइसे बसन्त खातिर एगो मोह आ भीतरे-भीतर एह हलचलि से एक किसिम के संका व्यापि गइल रहे. खाली तपस्वी च्यवन रिसी पर एह हल्ला-गुल्ला के कवनो परभाव ना परल. ऊ पहिलहीं अस अपना धेयान में मगन रहसु. तपस्वी च्यवन… जीयत हड़खारि… हाथ गोड़ बूझा जइसे अलगा से जोड़ि दिहल गइल होखे. …..सुकन्या सोचतारी आ च्यवन रिसी के ऊ रूप इयादि आवते उनकर रोआँ-रोआँ खड़ा हो जात बा.\nसुकन्या ओह दिन सेकराहे सिंगार-पटार क के फूल तूरे निकललि रही, अकेले. जंगल के गाँछ-बिरिछ में जइसे खाली फूले-फल हो गइल रहे…. लाल-पीयर, गुलाबी…. डाढ़ि-पत्ता के नाम-निसान तक ले ना रहे. ऊ कवनो गीत गुनगुनाए लगली….. कवन गीत रहे सायद बहुत मन परलो पर उनका ऊ गीत इयादि नइखे पड़त. तबहीं बगल के झूर में से एगो खरहा कूदि के भागल रहे ऊ डेरा के दू-तीन डेग पीछे हटि गइल रही. उनकर पवजेब झुनझुना गइल आ उनकर आँचर फूल के डेहुँगी से अझुरा गइल रहे. ओ घरी छन भरि खातिर उनकर जीव धक दे हो गइल रहे जब ऊ च्यवन रिसी के आवाज पहिले पहिल सुनले रही…. ‘सुकुमारी ! तू के हऊ…. सुकन्या के बुझाइल रहे जइसे आवाज कवनो झुराइल कंठ से निकलल होखे. एकदम सूखल आवाज. आँचर छोड़ के ऊ घूमि के देखली. जीअत हड़खारि…. सिरजना पर खाली दूगो चमकत आँखि…. चमकत ना जरत आँखि. सुकन्या के छन भरि काठ मारि देलसि- पूछले रही- ‘राँवा के हईं’ तपस्वी महाराज?\nतपस्वी के ठठरी थोरे कांपल आ एगो आवाज जइसे अपने आप निकलि आइलि- ‘हम तपस्वी च्यवन हईं.’\nफेरु च्यवन रिसी के चेहरा के कठोरता कुछ कम हो गइल रहे जइसे पथल पर माखन पोति दिहल होखे- सुकन्या देखली आ जबाब देले रही- ‘हम राजा सर्याति के लइकी सुकन्या हईं.’\nसुकन्या के रूप बसंत के रंग आ चारों ओरि किसिम किसिम के फूलन के गंध. च्यवन रिसी के मन के कठोरता पघिल गइलि. बुद्धि पर हिरदेया चाँप चढ़वलसि आ उनका सुकन्या खातिर मोह हो गइल- पूछले रहन ‘सुन्दरी!…. तहार रूप, तहार जवानी हमरा सूखल मन में आज रस के नदी बहा देले बा. ऊ मन, जवना के ज्ञान आ योग से हम छोड़ देले बानी, आजु तहरा रूप पर डोलि गइल. आजु हमरा बुझाइल जे हमार पिआस अबहीं खतम नइखे भइल. हमार पिआस मेंटही के चाहीं. सुन्दरी सुकन्या तूँ हमार पिआस मिटावऽ. तू रिसी च्यवन के आपन पति बनावऽ.’\nई सुनि के सुकन्या लजा गइल रही, लेकिन नतीजा सोचि के उनका देहिं में आगि लागि गइल रहे – सुकन्या च्यवन रिसी के ओह दिन के बात इयादि कइके तनी गंभीर हो जातारी. मन होता कि अब एह बारे में ना सोचती. ऊ कुटिया के दुआरी पर से उठि के अपना आसन पर चलि आवतारी बाकि नींद नइखे आवत. फूही अबहिओं परता. अन्हड़-तूफान खतम हो गइल बा. कुटिया में उनका गरमी मालूम होता. थोरे देरी ले ऊ करवट बदलतारी आ आखिर में फेनु से कुटिया के दुआरि पर आके बइठि जातारी. बिचार के टूटल डोरा फेरू से जुटि जाता.\n‘माफ करीं, रिसिराज! सरम के बात बा कि अतहत बड़हन ज्ञानी होके बिना हमरा भविष्य के विचार कइले रावाँ अइसन बात कहतानीं. तनी अपना देंहि के बारे में सोचीं. मन कतनों सपना देखेवाला होखे बाकी देंह में सकती ना होखे त ऊ आदमी बेपांखि के पंछी अइसन होला जवन की असमान में उड़ला के मजा खाली अपना मन में सोचि-सोचि के लेत रहेला, उड़ि के ना. च्यवन अइसन लोक-वेद जाने वाला रिसी एतना बरिस के कठोर-तपस्या कइलो पर अपना पिआस के ना जीति सकल?’\nहँसारत के बात बा…. आ सुकन्या ठठा के हँसले रही. सुकन्या के मन करता कि ऊ फेरू एक हाली ठठा के हँससु बाकी मन के ना जाने कवना कोना में कुछ अइसन बा कि खाली एगो लमहर साँस निकल के रहि जाता.\nसुकन्या कुटिया के दुआरि पर से दूर तकले तेज नजरि से देखतारी जइसे अन्हरिया के पर्दा के चीरि के ऊ सभ किछु देखि लेवे के चाहत होखसु जवन अन्हरिया के ओह पार रहेला. दुआरि के सोझा वाला देवदार के मोटकी गाँछि पर दूगो भगजोगनी बड़ा तेज बरऽतारी स जइसे च्यवन रिसी के आँखि. सुकन्या के मन परता- च्यवन रिसी के आँखि! अपना सँउसे तेज के अपना आँखिन्ह में उतारि के क्रोध से काँपत रिसी कहले रहन…. ‘सर्याति-पुत्री! जवानी के घमंड में च्यवन रिसी के अतहत बड़हन अपमान. हम छन भरि में आकास-पाताल एक करि सकीलें. तूँ अपना करम के रेख मिटकारे के कोसिस मत करऽ. तहरा हमार पत्नी बनहीं के परी.\nसुकन्या के ओकाई आ गइल रहे, ऊ जोर से थुकले रही- आक्….क्…. क्…. थू. आ अपना रावटी में लवटि आइल रही.\nएकरा बाद सुकन्या के अपना बाप, राजा सर्याति के चेहरा इयादि परऽता. अहेरि पर आइल सभ दास-दासी, अमला-फैला आ सिपाही-सागिर्द लोग के रोग गरसि ले ले रहे. राति-दिन के बाप-माई आ जिअनी-मुअनी के रोअला-कलपला से राजा सर्याति एकदम निरास आ दुखी हो चुकल रहन. सुकन्या के ऊ छन् इयादि परता त उनका आँखि में से ना मालूम कब से बटोराइल लोर ढरकि जाता, जब उनकर बाप एकदम दीन-हीन होके सुकन्या से रिसी के संगे बिआह कइ के परजा के दुख दूरि करे के कहले रहन. सुकन्या पिता के बात चुप-चाप मानि ले ले रही आ परजा के भलाई खातिर च्यवन रिसी के पत्नी बनि गइल रही. दस के भलाई खातिर- परजा के सुख-सान्ति खातिर अपना देंहि के बलिदान जवानी के हवन…. अपना एह विचार से सुकन्या के हिरदया में बहुत सुख मिलऽता. ऊ सुकांति के गरदन पर दुलार से हाथ फेरे लागतारी. फेरू ना मालूम नींद कब उनका के अपना अँकवारी में भरि लेत बिया.\nच्यवन रिसी खूब भिनसहरे पूजा पाठ करसु. सुकन्या के पूजा के सब सरजाम रातिए में ठीक क के राखे के परे. रिसी पूजा वाली कुटिया में सुतसु आ सुकन्या बगलवाली कुटिया में जवना में घर गिरहस्थी के दोसर जरूरी सरजामी धइल रहत रहे. ओह दिन सुकन्या बहुत राति गिरला ले जागल रही एह से उनकर नींद ठीक बेरा पर ना टूटलि. रिसी जब नहा-धोके अइलें आ पूजा वाला घर में ढुकलें त देखताड़े कि हवन-कुंड आ बेदी लिपाइल तक ले नइखे. ऊ करोध से काँप आ चिचिआइ के बोललें- ‘सुकन्या!’ लेकिन सुकन्या त ओंघाइल बाड़ी. रिसी के पुकार सुनसान जंगल में गूंजि के रहि जात बिया. हाथ में कमंडल लेले आ खीसी भूत भइल च्यवन रिसी लमहर डेग डालत सुकन्या के कुटिया का ओरि चलि आवताड़ें. खंड़ाऊं के चटर चटर आवाज सँउसे जंगल में भय भरि देता. ऊ सुकन्या के कुटिया के दरवाजा जोर से भीतर ढकेलि दे ताड़ें आ अन्दर घुसि के खूब जोर से पुकार ताड़ें… ‘सुकन्या!‘ दरवाजा के दायाँ कोना में सुकन्या निरभेद सूतल बाड़ी. उनकर एगो हाथ सुकांति के गरदन पर बा. रिसी के जइसे काठ मारि जाता. सुकन्या के अइसन रूप, अइसन कोमलता ऊ आजु तकले ना देखलें. जइसे कवनों अनबूझ बालक निरभेद सूतल होखे. भरल देहि, मुदाइल पलक, ओठ मुसुकात बा लिलार पर केस के दू-चारि गो घुघुरिआइल लट. रिसी क मन सिहरि जाता. ऊ निहुरि के अपना एगो अंगुरी से सुकन्या के लिलार पर के लट सोझ करताड़ें आ एकदम मद्धिम आवाज में नेह-भरल बोली में कहताड़ें- ‘सुकन्या?’ बाकी ओही घरी उनका आपन बुढ़ाइल- देंहि आ सुकन्या के जवानी मन परि जात बा. आजु से बारह बरिस पहिले सुकन्या कहले रहे – ‘सपना मन देखेला, देंहि ना देखे.’ रिसी उदास मन से अपना कुटिया में लवटि आवत बाड़ें. थाकल, गते-गते आ चुपचाप.\nओह दिन पूजा में उनकर मन नइखे जमत आ एह घटना के बाद च्यवन रिसी हमेसा कुछ-न-कुछ उदास रहे लागताड़ें. अब ऊ सुकन्या के कवनों गलती पर डाँटत-फटकारत नइखन. विद्या-बुद्धि ओसहीं रहता, लेकिन अब ऊ अपना के बड़ा हीन समुझे लागऽताड़ें. सुकन्या के देखि के उनका मन में अनेरे एगो भय समा जाता जइसे चोरी कइले होखसु. सुकन्या के पति के सेवा में कवनो कमी नइखे आवे पावत सेवा, बे लोभ-लालच के – बेइच्छा अनिच्छा के.\nकई महीना बीत जाता आ बे बोलवले तेरहवां बसंत आ धमकता. सुकन्या के मन में बसंत से अब कवनों प्रीति नइखे. सभ रितु अब उनका खातिर समान हो गइल बा. जइसे मसीन में तेल-पानी डालि दिया आ ऊ आपन काम करत रहे बिना कवनों फिकिर चिंता के. बाकी जब जब ऊ ताल में पानी ले आवे जासु आ कोइलरि के कूक सुना त उनकर करेज जइसे बाहर निकलि आवे. ऊ थोरे देरि किनारा बइठि के ईहे सोचत रहसु कि कोइलरि के बोली एक हाली अवरू सुनि लीं त पानी लेके जाईं. आजु फेरू सुकन्या ताल पर गइल बाड़ी. काफी देरी हो गइल आ सुकन्या ना लवटली. च्यवन जी के चिंता बढ़ति जाति बिया. ऊ आपन कमंडल उठावताड़ें आ ताल की ओरि चलि देत बाड़ें. ताल से कुछ दूरी पर रिसी का एगो मरदानी आवाज सुनाता –\n”हमार नाँव अस्विनी कुमार रेवन्त ह. सुकन्या तहार सुन्नर रूप का त्याग के आगि में तपल जवानी देखि के हम इहाँ आइल बानीं. हमरो मन में ओइसने पिआस बा जइसन पिआस से तूँ पिछला बारह बरिस से तड़फत बाड़ू.“ रेवन्त दू-चारि डेग सुकन्या के ओरि बढ़ि आवताड़ें. च्यवन रिसी झटके से झाड़ी के अलोता लुका जाताड़ें.\n”रउरी बात में सच्चाई जरूर बा लेकिन, हम च्यवन-पत्नी सुकन्या हईं. पति से धोखा… माफ करीं.“ सुकन्या कहतारी.\n”हँ, जानतानी तू च्यवन जी के मेहरारू हऊ, लेकिन च्यवन…. जीअत हड़खारि… ऊ मेहरारू आ जवान मेहरारू राखे के अधिकारी नइखन लोक बेद से भी नइखन.“\nरेवन्त के बात सुनि के सुकन्या के मन मिरगी अस नाचि जाता. ऊ अपना पीर के समेटि के कहतारी- ”अगर हमार पति च्यवन आजु जवान रहितें त तहार अइसन कहे के हिम्मति ना परित. तूँ उनका के बूढ़ आ अब्बर जानि के हमरा से ई बात कहताड़ऽ.“ सुकन्या के आँखि में लोर उतरा जाता.\nरेवन्त कुछ मद्धिम परि जाताड़ें, फेरू नरम आवाज में बोलताड़ें- ”सुकन्या जी रोई मति! एह बात के हम रावां से छिपाइबि ना कि हमरा रावाँ से प्रेम हो गइल बा. हम रावाँ के आपन बनावे के चाहत बानी आ रावाँ खातिर हम सब कुछ दाँव पर लगावे के तइआर बानीं.“\nरेवन्त आगे कहताड़ें- ”रावाँ तकलीफ मति मानी त हम एगो बात कहीं. हम च्यवन रिसी के जवान बनावे के दवाई जानत बानीं, आ हम उनका के फेरू से जवान बना देबि, लेकिन एगो करार करीं.“\nसुकन्या के चेहरा अहगरि के चमकि जाता. ऊ जल्दी से कहतारी- ”बताईं हमरा पति के जवानी कइसे लउटी. हम राउर बड़ा उपकार मानबि.“\nरेवन्त के चेहरा पर कुछ कठोरता आ जाता, कहताड़ें- ”हमार सर्त ईहे बा कि जब च्यवन रिसी जवान हो जइहें त रावाँ च्यवन चाहे, रेवन्त दूनों आदिमी में से केहू एक के बने के परी. बोलीं रावाँ मंजूर बा?“\nसुकन्या हुँकारी में गरदन हिला देतारी. झाड़ी के अलोता च्यवन रिसी के बुढ़ाइल आँखि में दू ठोप लोर घुरचिआइल गाल आ लमहर लमहर सनई अस दाढ़ी के बार पर से टेघरि के करील के पात पर टप-टप गिरि परता. सुकन्या रेवन्त के संगे ले के आसरम में लवटि आवतारी. थोरहीं पीछे च्यवन रिसी भी चहुँपऽताड़ें. सुकन्या रेवन्त के रिसि से जान-पहिचान करावतारी. रेवन्त, रिसी के ओह बन में के एगो पोखरा में नहाए के राय देताड़ें जवना में नहइला से बुढ़ापा जवानी में बदलि जात रहे.\nबेरा ढरि गइल बा. रेवन्त रिसी के लेके ओह पोखरा पर जाताड़ें. कुटिया के आँगन में कुस आसन पर बइठलि सुकन्या सोचतारी- आखिर दुख के अन्त भइल. अच्छा मोका बा रिसी के, एह आसरम के कठोरता से छुट्टी ले लेबे के चाहीं. इहवाँ जिनिगी के कुछ मोल नइखे. मोल बा ज्ञान के, तपस्या के, आतमा के सुखवला आ सरीर के साँसति देखा के! रेवन्त कतना नेही बा, कतना दिलदार आ होसिला वाला. लेकिन…. लेकिन…. रिसी…. बारह बरिस… साँझि-सेबेरे…. जेकरा हवन-कुंड के राख फेंकत फूल तूरत समाधि साफ करत हो गइल… ना…. ना…. रिसी के पथल के करेजा में भी एगो मूरति बिआ…. जरूर बिआ…. अनगढ़ मूरति-सरूपहीन. सुकन्या निरनय नइखीं करि सकत.\nरेवन्त आ नवजवान च्यवन पोखरा से लवटि के आसरम के आँगन में खड़ा बा लोग. दूनों एक दोसर से बढ़ि के सुन्नर गठल देंहि आ चमकत रंग! जवानी कूटि-कूटि के भरल बा.\nरेवन्त कहताड़ें- ‘सुकन्या! अब हमनी में से केहू एक आदमी के गरदन में बरमाला डालि द.’\nजवान तपस्वी च्यवन के कठोरता खतम हो गइल बा आ उनका सुकन्या के आतमा में टीसत बारह बरिस के पुरान घाव के अन्दाज लागि चुकल बा.\n‘सुकन्या! बदला लेवे के मोका आ पहुँचल बा. चुकिहऽ जनि’ – रिसी दरद में डूबल आवाज में कहऽताड़ें.\nसुकन्या एक बेरि रेवन्त का ओरि आ फेरू छन भरि रिसी का ओरि देखतारी आ बे सोचले समझले वरमाला च्यवन रिसी के पहिरा के उनका छाती पर आपन गरदन ध देतारी. चक्का डूबि रहल बा. सँउसे जंगल लाल हो गइल बा. आ चिरई चहकि रहल बाड़ी स. आसरम से पच्छिम, जेने आकस देवदार के पुलुई पर उतरि आवेला, रेवन्त धीरे-धीरे चलल जात बाड़ें आ उनका संगे संगे चललि जात बिआ उनकर परछाहीं.\nबाजलि बैरनि रे बाँसुरिया\nकेकरा पर करबि सिंगार


गोरखपुर के सहजनवां में नाव पलटला से चार गो लड़िका डूबले – टटका खबर\nगोरखपुर जिला के सहजनवा थाना इलाका के बिसरी गाँव में एगो छोट नाव पर सवार लड़िका पोखरा में मछरी मारे गइल रहले. एही दौरान नहाये का फेर में एक किनारे आ गइले जवना चलते नाव बेसम्हार हो गइल आ पलटि गइल. ओह पर सवार चार गो लड़िका तालाब में डूब के मर गइले. गोताखोर बाद में तालाब से लाश निकलले.


भोजपुरी विशेष: नवही संन्यासी में रमल भारत | Bhojpuri Special Articles Saints Swami Vivekananda Youth Day Education Ramakrishna Paramahamsa nodakm – News18 Hindi\nभोजपुरी विशेष: नवही संन्यासी में रमल भारत\nस्वामी विवेकानंद भारत आ भारतीयता के जियतार प्रतिमान रहलन, आजुओ बाड़न आउर भविष्यो में बनल रहिहन.\nस्‍वामी विवेकानंद अपना गुरु के परिनिर्वान का बाद उहे रामकृष्ण मिशन के स्थापना कइलन, जेकर शाखा आजु सउंसे संसार में फइलल-पसरल बाड़ी स.\nLast Updated : January 12, 2021, 12:44 IST\nआजु हरेक हलका में कठकरेजी होड़ के जबाना बा. लरिका, किशोर आउर नवहिन के हर हाल में कठिन ललकार के मुंहतोड़ जवाब देबे खातिर खुद के तय्यार राखे के बा. एह से ओह लोग के डेगे-डेग होसला बढ़ावत ऊर्जावान बनवले राखे के जरूरत बा. इहे कारन बा कि पढ़ाई-लिखाई से जुड़ल तमाम महकमा में मोटीवेशन के पढ़ाई हो रहल बा. अइसन कक्षा सकारात्मक सोच आ मनोबल के जगावे-उठावे में अगहर भूमिका निबाहेली स. बाकिर नवकी पीढ़ी के सभसे बड़हन अभिप्रेरना-गुरु रहल बाड़न स्वामी विवेकानंद. उहे ओजस्वी नवही संन्यासी सउंसे दुनिया का सोझा भारतीय गौरव के झंडा गड़ले रहलन,नाहीं त ओह घरी ले लोग भारत के लुटेरन, भिखमंगन आ सपेरन के देश बूझत रहे. उहे अपना गुरुजी के आदेश पाके तमाम मुसीबत झेलत विलायत में देश के डंका बजवलन. लरिकाईं के नरेन्दर आ नरेने आगा चलिके स्वामी विवेकानंद बनलन. ओज से ओतप्रोत नवही संन्यासी. स्वामी रामकृष्ण परमहंस के दुलरुआ चेला. अपना गुरु के परिनिर्वान का बाद उहे रामकृष्ण मिशन के स्थापना कइलन, जेकर शाखा आजु सउंसे संसार में फइलल-पसरल बाड़ी स.\nसेसर मंजिल खातिर\nनवहिन के ललकारत स्वामी विवेकानंद कहले रहलन-' उतिष्ठत जाग्रत, प्राप्य बरान्निबोधत!'\nमाने, उठऽ जागऽ, खुद के चीन्हऽ! तब ले मति ठहरऽ, जब ले सेसर निशाना आ मंजिल हासिल ना हो जाउ!\nभारत के विश्वगुरु बनावे के पहल\nस्वामी जी के महज उनतालिस बरिस के उमिर मिलल रहे. उन्हुकर जनम 12जनवरी,1863के आ महापरयान 04जुलाई,1902के हो गइल रहे. बाकिर ओह छोटे जिनिगी में ऊ सउंसे देश के परिकरमा कइलन आ इहां के तमाम खूबियन से अभिभूत भइलन. अतने ना,इहंवां के मूलभूत मुसीबतन के आत्मसातो कइलन. फेरु त ऊ पच्छिमी देशन में भारत के विश्वगुरु का रूप में नांव-जश दियवावे के दिसाईं रचनात्मक पहल कइले रहलन.\nभारतीय संन्यासी दुनिया के मंच पर\nखेतड़ी के महाराजा अजित सिंह सभसे पहिले नरेन्द्रनाथ दत्त के स्वामी विवेकानंद के नांव से संबोधित कइले रहलन. महज तीस साल के उमिर में अमेरिका के शिकागो में धर्म महासभा के विश्वमंच पर 11सितम्बर,1893 के दीहल स्वामी जी के ऐतिहासिक भासन आजुओ इयाद कइल जाला. उन्हुकर संन्यासी भेसभूषा देखिए के बुझिला मखौल उड़ावत शूना प भासन देबे के कहल गइल रहे. बाकिर जब ऊ बोले लगलन,त सुननिहारन लोग चकित रहि गइल. दोसर मए वक्ता 'लेडिज एण्ड जेंटलमैन ' के संबोधन से बतकही शुरू करत रहलन. बाकिर विवेकानंद जी के संबोधन रहे-' ब्रदर्स एण्ड सिस्टर आफ अमेरिका!' ई सुनते खूब ताली बाजल आ देखते-देखत स्वामी जी सभकर दिल जीति लिहलन. ऊ भारतीय दर्शन, वसुधैव कुटुंबकम् आउर विशवबंधुत्व के मौलिक चिंतन से आपन अमिट छाप छोड़लन.\nबाकिर ई कामयाबी अचके ना मिलल रहे. एकरा खातिर लमहर संघर्ष करेके परल रहे. खेतड़ी के महाराजा से जवन धन मिलल रहे,ऊ जाहीं में खरच हो गइल. पानी के जहाज से कोलंबो,सिंगापुर,हांगकांग,नागासाकी,याकोहामा बंदरगाह होत ऊ कनाडा के वैंकुवर बंदरगाह पहुंचल रहलन आ फेरु उहां से पैसिफिक रेल राह से शिकागो. धर्म महासभा में जाए खातिर उहां के परिचय-पत्र बनवावल जरूरी रहे. संजोग से रेलगाड़ी में एगो लेखिका मिलली-कैथरिन सैनबर्न,जे स्वामी जी के शख्सियत से बहुत प्रभावित भइली आ उन्हुके मार्फत परिचय-पत्र बनि गइल.\nबाकिर शिकागो पहुंचला प फेरु आफत आ गइल. धर्म महासभा के चेयरमैन के पता-ठेकाना भुला गइल,बहुत पूछलो पर केहू बता ना पावल. धन के अभाव में भूखि-पियास से हाल बेहाल. सड़क के फुटपाथ पर बइठिके ऊ अलचारी में गुरुजी के सुमिरत रहलन. तलहीं एगो दंपती के नजर परल. मिसेज जाॅर्ज डब्ल्यू हेल आ मिस्टर जाॅर्ज हेल भगवान के भेजल दूत लेखा आके ना खाली उन्हुका के अपना घर में शरन दिहलन, बलुक अपना संतान नियर नेह-छोह देत सभे मुसीबत से मुकुती दियववलन. फेरु त ओह लोग के चारू बेटी उन्हुकर बहिन बनि गइली.\nधर्म महासभा के ऐतिहासिक भासन के धमक सउंसे दुनिया में गूंजल. अगिला दिने जब स्वामी जी के मान-सम्मान में जब एगो जलसा भइल, त उहां अनगिनत प्रशंसकन का संगें किछु देखजरुओ लोग मौजूद रहे. उहवां एगो टेबुल पर दुनिया के तमाम धर्मग्रंथ राखल रहलन स. बाइबिल के सभसे ऊपर धइल गइल रहे आ श्रीमद्भगवद्गीता के सभसे नीचे. जइसहीं स्वामी जी मेज का लगे पहुंचनीं,एगो विरोधी बोलल,' देखीं स्वामीजी! राउर गीता सभ धर्मग्रंथन के नीचे दबाइल कराहत बा.' बाकिर स्वामीजी के हाजिरजवाबी सभकर बोलती बन्न कऽ दिहलस. उहां के मुसुकात कहले रहनीं,' राउर सोच गलत बा. एह तरतीब में ई भाव छिपल बा कि हमार गीता ऊ आधार-स्तंभ बा,जवना पर दुनिया के तमाम धर्मग्रंथ टिकल बाड़न स.'\nशिक्षा में संगम\nस्वामी विवेकानंद राष्ट्रभक्त पहिले रहलन आ संन्यासी बाद में. ऊ चाहत रहलन कि शिक्षा में भारतीय जीवन मूल्य आ पच्छिमी तकनीक के संगम होखे. उहांके कहनाम रहे-'शिक्षा के मतलब खाली जानकारी दिहल ना होला. शिक्षा के अर्थ होला श्रेष्ठ विचारन के आत्मसात कइल. शिक्षा अनुपम निरमान करेवाली,जिनिगी देबेवाली,चरित्र निरमान करेवाली होखे के चाहीं.एमें कार्यकुशलता का संगें उत्पादनशीलतो होखे. मौजूदा शिक्षा बेवस्था नवही के अपना गोड़ पर ठाढ़ नइखे कऽ पावति. मनई में स्वाभिमान-आत्मविश्वास नइखे जगा पावति. एह से शिक्षा में भारतीय आदर्शवाद आ पाश्चात्य कुशलता (तकनीक) के संगम होखे के चाहीं.'\nविवेकानंद के नजरिया समन्वयवादी रहे. उन्हुकर इच्छा रहे कि भारत के गरीबी,अशिक्षा,अज्ञानता दूर होखे. एकरा खातिर समरथी विदेशी भारत आवसु. इहां के विचारवान लोग अध्यात्म,जीवनमूल्य आउर शांति के सनेस पच्छिमी देशन में जाके फइलावसु. एह प्रसंग में ऊ महात्मा बुद्ध के उदाहरन देत रहलन,जे बौद्धधर्म के परचार-परसार खातिर दुनिया भर में अपना शिष्यन के भेजले रहलन. ऊहो रामकृष्ण मिशन के किछु गुरुभाई आउर चेलन के विदेश में भेजलन आ विलायत से शिष्या लोग के भारत में ले आके नारी-शिक्षा के काम में लगवलन. लंदन के एगो स्कूल के प्राचार्या रहली मारग्रेट नोबल. स्वामी जी ओह अनन्या शिष्या के भारतीय नांव दिहनीं-भगिनी निवेदिता आ ऊ आपन पूरा जीवन भारत में नारी-शिक्षा आ रामकृष्ण मिशन के कामन खातिर समर्पित कऽ दिहली.\nस्वामी जी के दिन-रात भारते के फिकिर घेरले रहत रहे. भारत के खोज में उन्हुका सांच के खोज लउकत रहे. उहांके एगो कविता लिखनीं-'ओह ट्रुथ'(ए सांच),जवना में देश के दुरदशा उजागर कइल गइल रहे. सांच कहल जाउ,त स्वामी जी के देशभक्त-समाजसेवी व्यक्तित्वे 'घनीभूत भारत' बनि गइल रहे. भगिनी निवेदिता कहले रहली-'भारत रहे स्वामी जी के गम्हीर आवेग के केन्द्र. भारत रहे उन्हुकर दिवासपना. रात के दु:सपनो भारते रहे. सिरिफ अतने ना,ऊ खुदे हो गइल रहलन भारतवर्ष. हो गइल रहलन रकत-मांस से गढ़ल भारतप्रतिमा.' भगिनी क्रिस्टीन एह बात के आगा बढ़ावत कहले रहली-'जब ऊ 'इंडिया ' शब्द के उच्चारन करत रहलन,त ओमें अतना गर्व, अतना प्रेम,अतना सपना झलकत रहे कि ओकरा के जेही सुने,ऊ भारतवर्ष से प्रेम करे लागे. स्वामी जी के मन में भारत खातिर अतना प्रेम खाली एसे ना रहे कि भारतवर्ष उन्हुकर मातृभूइं रहे. ई प्रेम आदर्श के नेंव पर ठाढ़ रहे. जवना आदर्श खातिर उन्हुकर जिनिगी न्योछावर रहे, ओही आदर्श के ऊ भारतवर्ष में साकार रूप में देखले रहलन. एही से उन्हुका भारत का प्रति अगाध प्रेम रहे. विवेकानंद जदी दोसरो देश में जनम लेले रहितन, तबो भारतवर्ष से ओतने प्रेम करितन. उन्हुका नजर में भारत सत्यस्वरूप रहे.'\nजदी भारत के जाने के होखे\nरोमां रोलां जब कविगुरु रवीन्द्रनाथ टैगोर से भारत के जाने के जिज्ञासा जाहिर कइलन,त रवि बाबू सुझाव देले रहलन, 'जदी भारतवर्ष के जाने के होखे,त विवेकानंद के पढ़ऽ! एहू से कि उन्हुका में सभ कुछ सकारात्मक बा. नकारात्मक कुछऊ नइखे.' फेरु त फ्रांसीसी मनीषी रोमां रोलां विवेकानंद के जमिके पढ़लन. तब जाके भारत के गहिराई से समुझलन. उन्हुकर पांती गौर करे लायक बा-'अरविंद घोष के आध्यात्मिक आ मानसिक जीवन रामकृष्ण आ विवेकानंद के जिनिगी आउर बानी से प्रबल रूप से प्रभावित बा. गांधी खुदे ई मनले बाड़न कि विवेकानंद के रचना से उन्हुका भरपूर मदत मिलल रहल बा आ भारत के अउरी दिल से चाहे आ नीके तरे समुझे-बूझे में सहायता मिलल बा. महात्मा गांधी के 'हरिजन' आ रवीन्द्रनाथ के 'मनुष्य नारायण' विवेकानंद के 'दरिद्रनारायण' से प्रभावित बा. नेताजी सुभाष चन्द्र बोस त एक माने में स्वामी जी के मानसपुत्रे रहलन.'\nस्वामी जी के दर्शन रहे-अद्वैत दर्शन. दुनिया में जवन किछु बा,बस एके गो बा. दोसर केहू हइए नइखे. एह से जब हम केहू के दुख दे तानीं,त खुदे के दु:ख पहुंचावत बानीं. दोसरा के सुख दिहला से हमरा सुख मिलेला. एह से सुखी जिनिगी जीए के मूल मंत्र बा-केहू के दुखी ना कइल आ सभके सुख पहुंचावल. ऊ कहत रहलन कि नवही लोग मूर्तिपूजक बनला का जगहा फुटबॉल खेले आ तंदुरुस्त रहे. उन्हुकर तहेदिल से कामना रहे कि नौजवान लोग तेजस्वी,ओजस्वी,कर्मशील आ कला-कौशल से भरल-पुरल रहे.नवही से सच्चा पियार-दुलार का वजह से उन्हुकर जनमदिन (12जनवरी) युवा दिवस का रूप में मनावल जाला.\nऊ महिला लोग से कहले रहलन-'जवन बात हम पुरुष खातिर कहेनीं,ऊहे नारियो लोग से कहब. भारत आ भारतीय धरम मेंबिसवास करऽ. तेजस्विनी बनऽ,आशावान बनऽ! भारतीय होखे के नाते लजा मत,गौरव-बोध करऽ! इयाद राखऽ,हमरा दोसरा देश से जरूर किछु लेबे के परि सकेला, बाकिर दुनिया के अन्यान्य देशन के तुलना में हमनीं में दोसरा के देबे खातिर हजार गुना बेसी कीमती चीजु बा.'\nस्वामी विवेकानंद भारत आ भारतीयता के जियतार प्रतिमान रहलन, आजुओ बाड़न आउर भविष्यो में बनल रहिहन. उन्हुकर हरेक बात भारत के आवाज बनिके दुनिया में गूंजत रही आ सभकरा के अभिप्रेरित करत रही. एही में 'युवा दिवस' के प्रासंगिकता सन्निहित बा.\nBhojpuri Articles bhojpuri special Ramakrishna Paramahamsa swami vivekananda


भोजपुरी भाषा के आदि कवि: कबीर | जोगीरा\nHome आलेख भोजपुरी भाषा के आदि कवि: कबीर\nनवीन जागरण युग के अगुआ के रूप में हिंदी साहित्य में स्थापित “कबीर” आजू जनता के हृदय में व्यक्ति के रूप ना बलुक प्रतीक के रूप में प्रतिष्ठित बानी। भगवान् बुद्ध के बाद उत्तर भारत में सामाजिक क्षेत्र में नवचेतना आ मानववाद के स्वर फूँकेवालन में कबीर सर्वश्रेष्ठ महामानव बानी। इहां के हिंदी के आदि कवि मानल जाला। इहां के परंपरागत काव्य भाषा- संस्कृत आ पालि के तेयाग के जनभाषा अपभ्रंश-मिश्रण हिंदी में आपन बानी मुखरित कइनी। एह शोध आलेख में इ स्पष्ट करेे के प्रयास कइल गइल बा कि कबीर हिंदीये के खाली ना बलुक ‘भोजपुरी भासो’ के आदि कवि हई। उनकर बिहार प्रान्त के चंपारण क्षेत्र से का सम्बन्ध रहल आ कबीर के चंपारण के संगे संगे भोजपुरी भाषा से का संबंध बा ओकरा के परख करत इ शोध आलेख बा।\nभोजपुरी साहित्य आ भाषा के इतिहास के अध्ययनोपरांत आ अलग अलग स्त्रोतन के अवलोकन के बाद इ बात केे सिद्ध करल सरल हो गइल बा कि जवन कबीर केे जनभाषा अपभ्रंश- मिश्रित हिंदी के कवि मानल गइल उहां के सही माने में भोजपुरी भाषा के आदि कवि हई। डाॅ. उदय नारायण तिवारी, डाॅ. कृष्णा देव उपाध्याय, दुर्गा शंकर प्रसाद सिंह ‘नाथ’, रासबिहारी पाण्डेय, हवालदार त्रिपाठी सहृदय, पं.गणेश चैबे, नर्मदेश्वर सहाय, डाॅ. गदाधर सिंह, डा. तैयब हुसैन पीडित, डाॅ. राजेन्द्र प्रसाद सिंह आ डाॅ. गोरख प्रसाद ‘मस्ताना’ जइसन भारतीय विद्वान आपन पुस्तक व लेख, निबंध आ शोध-निबंध के माध्यम से कबीर के भासा को तय करे के काम कइले बाडे़।\n“कबीर चरित्र बोध” के मोताबिक कबीर के जनम संवत 1455 वीं (वर्ष 1398) के ज्येष्ठ पूर्णिमा केे भइल बा बाकिर बाबू श्याम सुन्दर दास, डाॅ. माता प्रसाद गुप्त, डा. पीताम्बर दत्त बड़थ्वाल जइसन भारतीय विद्वान में कबीर के जनम के बारे में मतभेद बा। कबीर के जनम के बारे में कएगो जनश्रुति प्रचलित बा आउर कहल जाला कि उहां के एगो विधवा ब्राह्मनी के बेटा रहनीे जे कबीर के जनमते उनका लहर तारा नदी के लगे फेंक देली जहवाँ से नीरू आउर नीमा नाम के जुलाहा दम्पति उठा के ले अइलें आ उहे बचवा आगे चलके कबीर साहेब कहलइलें। मिश्रबंधु एह कथा केे मनगढ़त मानेलें आ उनकर कहनाम बा कि संत कबीर वास्तव में नीरू जुलाहा के बेटा रहस। 1.\nनागरी प्रचारिणी सभा से प्रकाशित कबीर ग्रंथावली में कबीर के बानी संकलित बा। कबीर के बानी के भाषा पर विचार करत, एकर संपादक लिखत बानी कि “यद्यपि उन्होंने (कबीर ने ) स्वयं स्वीकार किया है कि की ‘मेरी बोली पूर्वी है’ तथापि खड़ी, ब्रज, पंजाबी, राजस्थानी, अरबी आदि अनेक भाषाओं का पुट भी उनकी उक्तियों पर चढ़ा है।’\nसांचो कबीर खुदे आपन एगो दोहा में आपन भासा भोजपुरी मनले बानी:-\nबोली हमारी पूरब की , हमे लाखे नहीं कोच।\nहमके तो सोई लखे , धुर पूरब का होए।।\nआचार्य राम चन्द्र शुक्ल आपन हिंदी साहित्य के इतिहास में एह सम्बन्ध में विचार करत लिखत बानी कि “इनकी भाषा सधुक्कड़ी है अर्थात् राजस्थानी, पंजाबी, खडी बोली है, पर रमैणी और सबद में गाने के पद हैं जिनमंे काव्य की ब्रजभाषा और कहीं कहीं पूर्वी बोली व्यवहार है। 2.\nभोजपुरी भाषा और साहित्य के दूसरका अध्याय ‘भोजपुरी साहित्य, भोजपुरी भाषा और साहित्य’ में डाॅ. उदय नारायण तिवारी जी लिखले बानी कि “यद्यपि अत्यन्त प्राचीनकाल से बनारस का सांस्कृतिक सम्बन्ध मध्यदेश से रहा है तथापि उसकी भाषा तो स्पष्ट रूप से मागधी की पुत्री है। यह बोली बनारस के पश्चिम मिर्जामुराद थाना से दो तीन मील और आगे तमन्चाबाद तक बोली जाती है वस्तुतः यही बोली कबीर की मातृभाषा थी। यह प्रसिद्ध है की कबीर पढे़ लिखे न थे अतएव अपनी मातृभाषा में रचना उनके लिए सर्वथा स्वाभाविक था। कबीर के अनेक पद आज भी बनारसी बोली अथवा भोजपुरी में है।”\nभोजपुरी भाषा का इतिहास में ‘कबीर की भाषा भोजपुरी’ अध्याय में रास बिहारी पाण्डेय डॉ. सुनीति कुमार चटर्जी के उद्धृत कबीर के चार पद के वर्णन कइल बा जेकरा डा.ॅ चटर्जी खांटी भोजपुरी में मानेनी, जइसेः-\nदाढ़ी बढाई जोगी होई गइलें बकरा\nकाम जराय जोगी बन गइले हिजरा।”\nडाॅ. उदयनारायण तिवारी भोजपुरी साहित्य के जवन उदाहरण से कबीर केे भोजपुरी भासा के आदि कवि मनले बानी उ अपने में सिद्ध बा। कबीर साहेब की शब्दावली (भाग पहिला) पृष्ठ -23, सबद5में-\n“कवन ठगवा नगरिया लूटल हो,टेक\n(कबीर साहेब की शब्दावली, भाग दूसरा पृष्ठ संख्या 40, शब्द 28)\nतोर हिरा हीराइल बा कीचडे़ में। टेक।\nकोई ढूंढे पूरब कोई ढूंढे पच्छिम, कोई ढूंढे पानी पथरे में।।\n(कबीर साहेब की शब्दवाली,दूसरा भाग,पृष्ठ संख्या- 69)\nसुतल रहलूँ मैं नींद भरी हो, गुरु दिहले जगाई ।टेक।\nचरण कवल के अंजन हो, नैना लेलूं लगाई।\n(कबीर साहेब की शब्दावाली, चैथा पृष्ठ संख्या-19)\nअपने पिया की मैं होइबो सोहागनि – अहे सजनी।\nभइया तजि सइयां संग लागब रे की।।\nभोजपुरी के कवि और काव्य के ‘महात्मा कबीरदास’ अध्याय में श्री दुर्गानाथ सिंह ‘नाथ’ पृष्ठ संख्या 33 से 47 तक कबीरदास के लगभग 25गो भोजपुरी पद के उल्लेखित कइले बाड़े:-\n1.तोर हीरा हेराइल बा कीचड़े में….\n3.का ले जाइबो ससुर घर जइबो ….\nसखी सब गावेली गारी।।\nएह गीतन में भोजपुरी शब्द, क्रिया पद आदि के ढ़ेर प्रयोग बा खाली एतना कहल उचित ना होई वास्तव में इ कुल्ही गीत भोजपुरी के ह जेकर विशेष विवेचना के आवश्यकता नइखे बुझात। कबीर के भोजपुरी भासा के आदि कवि के रूप में मानत भोजपुरी भाषा के प्रसिद्व आलोचक नागेन्द्र प्रसाद सिंह आपन ‘भोजपुरी साहित्य के संक्षिप्त इतिहास’ में लिखत बाड़े कि “कबीरदास के रचना का प्रसंग में बीजक के नाव आवत बा। जवना में 809 साखी, 400 पद आ 07 रमैनी बा बाकिर कबीर साहित्य के शोधकर्त्ता आ विद्वान डॉ. पारसनाथ तिवारी 200 पद, 744 साखी, आ 21 गो रमैनी मानेनी।”\nआगे श्री सिंह लिखत बाड़े कि “कबीरदास के रचना के भाषा मूल रूप से ठेठ भोजपुरी रहे. घुमंतू साधू भइला से विभिन्न क्षेत्रन के शिष्य परंपरा से स्थानीय संसोधन का कारन उहाँ का रचनन में दोसरो भाषा जइसे – राजस्थानी, पंजाबी, मगही, अवधी, आदि के शब्द आउर क्रिया पद मिलेला जवान स्वाभाविक बा।”\nएही तरेह कबीर के भासा के विश्लेषण करत नर्मदेश्वर चतुर्वेदी भोजपुरी साहित्य के इतिहास में काल विभाजन के क्रम में संत काल की शुरुआत कबीर से मानत बानी। भोजपुरी के संत साहित्य (लेखक: नर्मदेश्वर चतुर्वेदी) में नर्मदेश्वर लिखत बाड़े कि ‘भोजपुरी के संत साहित्य के शुरुआते भोजपुरिया महात्मा कबीर से भइल बा। आपन कथनी आ करनी के सच्चाई से ई आपन बात निर्भीकता से कहत रहले जवना के असर दोसरो में आत्माविश्वास जगावत रहल बा।’\nडॉ. राम कुमार वर्मा ‘हिंदी साहित्य के आलोचनात्मक इतिहास’ ग्रन्थ में कबीर के भासा भोजपुरी बतवले बाड़े। उहें डॉ. हजारी प्रसाद द्विवेदी आपन पुस्तक कबीर में कबीरदास के उहे कुल्ह पद के संग्रह कइले बाडे़ जवना के भासा में भोजपुरी के अधिकता बा।\nप्रोफेसर मैनेजर पाण्डेय मानत बानीं कि “कबीर की भाषा मूलतः भोजपुरी है। कबीर के शिष्यों की कृपा से उसमंे अन्य क्षेत्रीय भाषाएं आ गयी हैं।”\nचंपारण प्रकृति के लीला भूमि, पर्वतराज हिमालय के आंगन भूमि, चम्पक वन के सुवास भूमि, बालक ध्रुव के तपोभूमि, आदिकवि महर्षि बाल्मीकि के काव्यभूमि, भगवान बुद्ध के यात्रा भूमि, पांडव लोगन के वनवास भूमि, चाणक्य चन्द्रगुप्त के मर्मभूमि, प्रियदर्शी अशोक के धर्मभूमि, अरेराज सोमेश्वर महादेव के अनुकम्पा भूमि, सरभंग संतन के सिद्ध भूमि, महात्मा कबीर के उपदेश भूमि, राष्ट्रपिता महात्मा गाँधी के कर्मभूमि तथा अन्नपूर्णा के अन्नभूमि व सदानीरा गण्डकी के निवास भूमि ह। सांचो इहां के मिट्टी आ पानी में उ गरिमा बा जवन शुन्य के समग्रता प्रदान करेला। चंपारण के धरती जेतना उपजाऊ बा ओकरो से कहीं जादे साहित्य सृजन खातिर उपजाऊ बा।\nडॉ शोभाकांत झा आपन शोध पुस्तक हिंदी साहित्य को चंपारण की देन में लिखले बानी कि ‘सम्पूर्ण चंपारण के भू भाग पर मूलतः भोजपुरी, मैथिली एवं बज्जिका लोकभाषा के रूप में बोली जाती है किन्तु जहाँ तक साहित्यिक योगदान का प्रश्न है भोजपुरी लोकभाषा में कई रचनाएँ यहाँ के साहित्यिक पुरोधाओं ने रची है जिसका विशेष महत्व है।’\nचंपारण के धरती पर महात्मा कबीर एवं उनके शिष्य भक्त भगवान गोस्वामी के द्वारा स्थापित छोटे बडे़ सैकडों मठ आज भी विधमान है जो सिद्धों, तांत्रिको, नाथ पंथियों से पूर्ण रुपेण प्रभावित हैं। कुछ सिद्धों का सम्बन्ध निश्चित रूप से चंपारण से रहा है। चंपारण से जिन सिद्धों का निश्चित सम्बन्ध माना जाता, उनमें ‘चम्पकपा’ हैं जिनका समय ग्यारहवीं शाताब्दी माना जाता है। डॉ. हजारी प्रसाद द्विवेदी ने चम्पकपा को चंपारण का ही माना है और प्रो.कामेश्वर शर्मा ने भी इन्हें चंपारण का स्वीकारा है। दुसरे सिद्ध कवि ‘कोकालिया’ निश्चित ही चंपारण के निवासी थे। उनका सम्बन्ध किसी राज खानदान से था इसलिए इन्हें चंपारण के राजकुमार के रूप में याद किया जाता है।\nभोजपुरी के आदि कवि महात्मा कबीर का साहचर्य चम्पारण की धरती को मिला है इसका पुष्ट प्रमाण चटिया -बडहरवा-तधवा मठ के महंत रामरूप गोस्वामी के पास सुरक्षित है। इस प्रकार संत साहित्य में कबीर पंथियों की सुदृढ परंपरा चंपारण में आज भी है उक्त मठों से प्राप्त प्रमाणों के आधार पर कहा जा सकता है की कबीर के बीजक की रचना चम्पारण में ही हुयी है। इसकी पांडुलिपि आज भी महंत रामरूप गोस्वामी के पास सुरक्षित है। अतएव चंपारण की पावन धरती युग पुरुष कबीर की साहचर्य एवं साधना स्थली अवश्य रही होगी।\nभोजपुरी साहित्यकार आ भोजपुरी जिनिगी के मुख्य संपादक डॉ. गोरख प्रसाद मस्ताना के अनुसार ‘कबीर आ भगवान गोस्वामी के चरण से पवित्र चंपारण के माटी आ भोजपुरी के बड़ा गहिर सम्बन्ध बा आ एह सम्बन्ध के बनावें में भगवान गोस्वामी के योगदान बहुते लमहर बा। भगवान गोस्वामी द्वारा कबीर बाबा के विचारधारा पर आधारित भगताही पंथ के स्थापना करके के एगो लमहर कम भइल। जदि कबीर के साहित्य लिपिबद्ध ना होईत त साहित्य जगत कबीर के खाली किस्से कहानी में झंाकित। उनकर साहित्य से परिचित ना हो पाईत। यह हालत में निर्विवाद सत्य बा कि आज दुनिया जवन कबीर साहित्य पढ़त बा, भोजपुरी के सराहत बा ओकर श्रेय कबीर के चेला भगवन गोस्वामी के जाता।\nडॉ शुकदेव सिंह, संत कबीर और भगताही पंथ पुस्तक में भगताही पंथः वृत्त अध्याय में लिखत बानी कि “भगवान गोस्वामी संत कबीर के साथ काशी और गंगा का तट पकड़े हुए नारायणी नदी के संगम स्थल से होते हुए नारायणी के किनारे किनारे एक ऐसे वीरान स्थल पर पहुंचे जिसे चटिया कहा जाता है। चटिया के नारायणी तटवर्ती एकान्त में उन्होंने कबीर के द्वारा निर्देशित अनाहद नाद की साधना की तार पकड़ कर सहजकार की भूमिका में अमृतपान किया। दरअसल कबीर के वचनों की श्रुति इसी चटिया में उनके आपने आत्मबोध के रूप में प्रत्यक्ष हुई …….भगवान गोस्वामी के लिए संत कबीर का मिलवाना और बीजक का संग्रह जितने महत्वपूर्ण हैं उतने ही महत्वपूर्ण चटिया में उनके आत्मसाक्षार के क्षण भी।”\nशुकदेव सिंह आगे लिखत बानी कि ‘भगवान गोस्वामी संत कबीर के साथ साथ घुमाने लगे। शिक्षित थे, विद्वान थे, शायद भगवान गोस्वामी कबीर के अनुगामियों में पहले महत्वपूर्ण व्यक्ति थें जिन्होंने कबीर के वचनों को लिपिबद्ध करने का यथा संभव प्रयास किया। रमैनी, सबदी, सखी और सबदी के विभिन्न रूपों – चांचरी, बेली, विरहुली,चैतिसा इत्यादि को उन्होंने इस ग्रन्थ गुटिका का नाम बीजक रखा। बीज अर्थात मूलमन्त्र बीजक अर्थात्् कबीर के अनेक प्रकार के कथनों का तारतम्यबद्ध निश्चित प्रकार के केंद्रीय विचारों से अभिप्रेरित उक्तियों का संग्रह। भगवान गोसाई का बीजक धीर धीरे कबीर का प्रतीक बन गया।’\nभगवान गोस्वामी के भगताही पंथ प्रवर्तक मानल जाला जेे चंपारण के चटिया में कबीर वाणी के लेखन के परंपरा बीजक ग्रन्थ कर्ता के रूप में शुरू कइलें। भगताही पंथ के दोसर संत- महंत लोगन में घनश्याम गोस्वामी (बेतिया), उद्होरण गोस्वामी (दरभंगा से आकर चटिया गादी संभलले), दवन गोस्वामी, गुणाकर गोस्वामी, गणेश, कोकिल, बनवारी नयन, भीषण भूपाल, क्षत्र, राम प्रसाद, तुला, गोपाल राम लगन, राम खेलावन यदुवंशी बानी सभे आ अब राम रूप गोस्वामी एह संत परम्परा केे आगे बढ़ा रहल बाड़ें।\nभगताही पंथ के संतन लोगन केे वाणी में भोजपुरी भासा के स्पष्ट देखल जा सकेला:-\nमन्हंत घनश्याम गोस्वामी (बेतिया) ध्यानमुद्रा में जाके आपन कुटिया में पंचम सुर के गाना शुरू करसे –\nकरब हम कवन बहाना, गवान हमरो नगिचाना।\nसब सखियाँ में मैली चुनरिया हरमोे पियर घर जाना।।\nएक डर लागे मोरे सासू ननद के\nबटिया चलत मोहि सद्गुरु मिलि गए, राम नाम को बखाना।।\nज्यों ज्यों भीजें कमरी, त्यों त्यों भारी होय।\nमहंत रामरूप गोस्वामी खुद भोजपुरी के एगो उद्भट विद्वान बाड़े। उनकर काव्य संग्रह चैरासी में भोजपुरी के चैरासी भक्ति धारा व प्रवचन के काव्यरूप बा। श्री रामरूप गोस्वामी के प्रभाव से खगनी गांव, मोतिहारी, पुर्वी चंपारण के प्रसिद्ध कवि श्री धनुषधारी कुशवाहा के अजगुत कबीर नामक खंड काव्य भोजपुरी भाषा में रचले महंत रामरूप गोस्वामी के कविता के एक बानगी देखीं –\nआदमी छूई आकाश के, जबले निंदा होई। 13\n“Champaran is known for the experiment with truth and non-violence of Mahatma Gandhi year back in 1914 but it is also the first preaching place of Saint Kabir-Chatia & Badaharwa the first preaching place of great saint is 10 km away from Areraj,asubivision under East champaran district which his first Math of the Firke Bhaktahi Branch of Kabir Panth was established year back in 1577-” (14)\nअब सवाल इ बा कि कबीर के मूल भाषा का ह?\nएह कुल्ह तथ्यन केे धेयान में रखल जाय त स्पष्ट होता कि कबीर चंपारण के कितना नजदीक रहले जहवाँ आजूओ 80-85 लाख लोगन के मातृभाषा भोजपुरी ह।कबीर के समय में राजस्थान में डिंगल साहित्य के भासा रहे उहें ब्रजभाषा केे पिंगल कहल जात रहे बाकिर एकर प्रचार प्रसार एतना ना रहे जेतना अष्टछाप कवियन के समय में भइल। दिल्ली में हिन्दवी रहे। दक्कन क्षेत्र में हैदराबाद, दौलताबाद आ गुलबर्गा दक्कनी हिंदी कहल गइल। एकार अलावे अवधी आ भोजपुरी के क्षेत्र रहे। भोजपुरी बिहार, उत्तर प्रदेश मध्य प्रदेश के कुछ जिलन में आ झारखण्ड के कइ गो क्षेत्र में नागपुरिया के नाम से बोलल जाला आ आजो चलन में बा। विद्यापति मिथिला के, सिद्ध लोग मगध क्षेत्र और नाथ पंथ के गोरखनाथ के गोरखपुर भोजपुरी के क्षेत्र ह। अवधी आ भोजपुरी में समानतो ढे़र बा। एह सब तथ्यन के देखत हमनी के मानल जा सकेला कि कबीर के भासा मूलतः भोजपुरी ह।\n3.डाॅ.उदय नारायण तिवारी, भोजपुरी भाषा और साहित्य, पृष्ठ संख्या-254\n4.कबीर:एक विश्लेषण रू डॉ. प्रकाश चंद गुप्त, पृष्ठ संख्या-22\n11. संत कबीर और भगताही पंथ, भगताही वृत्त लेखकः शुकदेव सिंह, प्रकाशकः विश्वविद्यालय प्रकाशन चैक, बनारसी-01, पृष्ठ संख्या-06, 1998\n13. चैरासी, भोजपुरी काव्य संग्रह, कवि महंत रामरूप गोस्वामी, प्रकाशनः धनुषधारी कुशवाहा, वर्ष विक्रम सम्वंत 2056, पृष्ठ संख्या-24\nपिछला लेखपतोह का निबाही\nअगिला लेख‘शरहद पार तिरंगा लेके’ खेसारी लाल की नई एल्बम\nभोजपुरिया अभिवादन एवं आशिर्वाद के ढंग\nभोजपुरी लोक गीतों में हंसी मजाक : रामचन्द्र कृश्नन


मिलते मरद हमके भूल गईलू Milte Marad Humke Bhul Gailu Lyrics\nमिलते मरद हमके भूल गईलू Milte Marad humke Bhul Gailu Lyrics – Khesari Lal Yadav\nMilte Marad Humke Bhul Gailu Lyrics (मिलते मरद हमके भूल गईलू) is the Bhojpuri song sung by Khesari Lal Yadav & Priyanka Singh. The lyrics of the song are written by Pawan Pandey and the music of the song is composed by Shankar Singh.\nMilte Marad Humke Bhul Gailu Lyrics In Hindi\nअब भइल हमार शादी ना मिली अब आजादी\nजवानी ना ह चटनी की तोहरा के चटा दी\nहोखते बियाह तू त फूल गइलू\nमिलते मरद हमके भूल गइलू\nहो..ओकरे गोदी में जाके झूल गइलू\nहाय..रहनी कुँवार खूबे लेला मजा\nसब मुझे जान जाइ, सहकल तोहरो छूट जाइ\nहम घरे का बताइब, जब हमसे सब पूछाइ\nहथवा से हमरा बिछुल गइलू\nओकरे गोदी में जाके झूल गइलू\nकबो कबो फ़ोन करिहा बात होई,\nजब जब देखबू याद तू करबू, देहब अइसन चीन्हा\nकला अब तू हू शादी न रहा अब कुवार\nअब भईली हम पवन के ना बानी हम तोहार\nपहिले रहलू चुप अब त खुल गइलू\nकाहे खेसरिया के भूल गईलू\nअरे ना हो खेसारी तहरा के कइसे भुलाईब हो\nPresented by Adishakti Films!\nMilte Marad Humke Bhul Gailu Lyrics in English\nAb Bhayil Hamar Shadi Na Mili Ab Azadi\nJawani Na Ha Chatni Ki Tohra Ke Chata Di\nHokhte Biyah Tu Ta Phull Gailu\nHo Okare Godi Mein Jaake Jhul Gailu\nMilte Marad Humke Bhul Gailu\nRahani Kuwaar Khube Le La Maza\nU Khaile Basiya Tu Khaila Taza\nHaaye Rahani Kuwaar Khube Le La Maza\nPehle Wala Baat Na Ba Ab Ba Kauno Rich\nKauno Baat Ke Dar Na Ba Ab Match Kar Tu Fix\nKaubno Je Jaan Jayi Shahkataron Chhut Jayi\nHum Ghare Ka Bataib Jab Humse Sub Puchhai\nHathwa Se Humra Pichhul Gailu\nKabo Kabo Phone Kariha Baat Hoyi\nAb Na Akele Mulakaat Hoyi\nAe Kabo Kabo Phone Kariha Baat Hoi\nJab Jab Dekhbu Yaad Tu Karbu\nDehab Aisan Chinha\nHumra Jaisan Pyaar Kare Wala\nMili Na Kahin Na\nKala Ab Tu Hu Shadi Na Raha Ab Kuwaar\nAb Bhaili Hum Pawan Ke Na Baani Hum Tohaar\nPehle Rahlu Chup Ab Ta Khul Gailu\nKahe Khesariya Ke Bhul Gailu\nArrey Na Ho Khesari Tahara Ke\nKaise Bhulayib Ho\nMilte Marad humke Bhul Gailu Lyrics Written By – Pawan Pandey\nMusic Video Of Milte Marad Humke Bhul Gailu\nHope you liked the Milte Marad Humke Bhul Gailu lyrics posted above, if you find any corrections or have any comment or suggestions, please do let us know in the comments below. You can also listen to the Milte Marad Humke Bhul Gailu song on YouTube.\nMilte Marad Humke Bhul Gailu Song Credit\nSong: मिलते मरद हमके भूल गईलू\nMilte Marad Humke Bhul Gailu Song FAQ\n‘मिलते मरद हमके भूल गईलू’ भोजपुरी गीत के गायक कौन हैं?\nयह गीत Khesari Lal Yadav और Priyanka Singh द्वारा गाया गया है।\n‘मिलते मरद हमके भूल गईलू’ भोजपुरी गीत किसने लिखा है?\nयह भोजपुरी गीत Pawan Pandey द्वारा लिखा गया है।\nइस गीत के संगीतकार कौन हैं ?\nइस गाने का संगीत Shankar Singh ने दिया है।\n‘मिलते मरद हमके भूल गईलू’ भोजपुरी गीत कब release हुआ था?\nयह गाना 25 November, 2017 को Aadishakti Films music लेबल के अंतर्गत रिलीज़ हुआ था।\nलभर से शादी\nभतार साला सौतिन के गेहूं काटता Bhatar Sala Sautin Ke Gehu Katata\nहाई हिल के सेंडिल High Heel Ke Sandil


“कालिया” क आडियो ‘नरजिस म्यूजिक’ पर | Anjoria's Weblog\n“कालिया” क आडियो ‘नरजिस म्यूजिक’ पर\nभोजपुरी सिनेमा के बढ़ावा देबे आगा आइल ‘नरजिस म्यूजिक’ कम्पनी पिछला दिने बहुचर्चित फ़िल्म ‘कालिया’ क आडियो म्यूजिक पूर भारत में लान्च कर दिहलसि. अबले भोजपुरिया संगीत प्रेमियन ले पच्चीस हज़ार सी०डी० चहुँपवला का बाद फेर बिहारे से पन्द्रह हज़ार सी० डी० के नया डिमान्ड आ गइल बा. इहे देखावत बा ‘रंगबाज मार्केटिंग’, जवन दोसर कंपनी ना करऽ सँ. नरजिस म्यूजिक कम्पनी फिलिमन के पब्लिसिटी फोकट में करेले जेहसे कि भोजपुरी सिनेमा आगे बढ़ो आ एकरा संगीत के डिमान्ड बढे.\n‘नरजिस म्यूजिक’ कम्पनी के सी० एम्० डी० आ अभिनेता हैदर काज़मी साबित कर देखवलन कि जब आडियो के मार्केटिग बढ़िया से होखी तबे म्यूजिक के डिमांड बढ़ी आ जब म्यूजिक हिट हो जाई त फिलिमवो के हिट होखे के चानस बढ़ि जाई. काहे कि लोग बरबस खिंचाइल चलि आई सिनेमा देखे.\n‘नरजिस म्यूजिक’ कम्पनी अबही ले ‘रंगबाज़’, ‘एलान’, ‘राजा से रानी के प्यार हो गईल’, ‘लागी अईसी लगन’, ‘डाक्टर बाबू’, ‘हमार संगी बजरंगी’ अउर ‘घायल शेर’ वगैरह फिलिमन के म्यूजिक रिलीज कइले बिया जवना से ओह फिलिमन के निर्माता लोग के खासा फायदा मिलल बा.\nThis entry was posted in इण्डस्ट्री न्यूज, गीत संगीत and tagged नरजिस म्यूजिक by Anjoria. Bookmark the permalink.


Bihar Corona updates People breaks the rule of covid 19 protocols Bhojpuri - Bhojpuri: बिहार में कोरोना मचइलस कोहराम, प्रोटोकॉल क उड़ल बा मजाक – News18 हिंदी\nहाहाकार मचल बा सगरो,सब केहू भरमाईल बा देस-परदेस दुर्दशा में फँसल,सभे घबड़ाईल बा. कोरोना के ले के पूरा हिंदुस्तान में हाहाकार मचल बा, देस के राजधानी दिल्ली से ले के आर्थिक राजधानी मुंबई तक में लोग जान बचावे में लागल बाड़ें. अइसे में बिहार भी आपन किस्मत ,आपन हाथे लिखे से भगल ना.\nचारों ओर अफरा-तफरी के माहौल बनल बा . बिहार में अईसन कवनो वर्ग नईखे जवन जना तीसरा लहर से परेशान नइखे. राज्य में पिछला7दिन में 730 फ़ीसदी लोग कोरोना के टीका लेले बा. जे जे टीका लेवे में आनाकानी कईलस बा लोग ,अब हांफत हांफत टीका लेवे चहुँपत बाड़ें. जान बचावे ख़ातिर लोग दिन रात का ठंढा,का बरसात ….अब एहि बात से अंदाजा लगावल जा सकत बा कि लोग कतना डरल बा.\nबिहार के मुख्यमंत्री के साप्ताहिक जनता दरबार में सोमार के दिन 14 लोग संक्रमित पाइल गईल जेकरा में4गो फरियादी रहन ,6 गो पटना के एगो मशहूर होटल के स्टाफ रहलन जा.मंगर के दिन,पटना के जनता दल यू परधान कार्यालय में5गो स्टाफ कोविड पॉजिटिव पाइल गईल बाड़न . मुख्यमंत्री नीतीश कुमार खुदे सब घटना प नज़र रखले बाड़ें. ओइसे पूरा ऑफिसवे के सील क दियाईल बा.सोमार के बात ह ,बिहार के पूर्व मुख्यमंत्री आ हम के नेता जीतनराम मांझी के साथे साथे ,पूरा परिवारे कोविड से प्रभावित हो गइल बा. पत्नी, पतोह,बेटा, बेटी सहित6लोग अपना घरे में कोरन्टीन क ले ले बा. पिछला3दिन में बिहार में कोरोना के 977 नया केस आईल बा.\nबिहार में पिछला दिन आईएमए के मीटिंग रखल गईल रहे जहवां देस भर के डॉक्टर आईल रहलन. मीटिंग के बाद पुरस्कार वितरण भी भईल . ई आयोजन के कइला के परिणाम इहे निकलल कि दर्जनों डॉक्टर लोगन कोरोना से संक्रमित हो गईलन. अब तक पूरा पटना में ही 200 से जादे डॉक्टर आ स्वास्थ्यकर्मी लोग कोरोना से इफेक्टेड बा. गया के मगध मेडिकल कॉलेज के 68 स्टूडेन्स ,नर्स ,स्वास्थ्यकर्मी पॉजिटिव बा लोग,जेकरा में एमबीबीएस के 35 छात्र-छात्रा बा लोग.मगध मेडिकल कॉलेज अईसन हाल प प्रिंसिपल अर्जुन चौधरी लाइब्रेरी भी बंद क देलन ,साथ ही सब क्लास के ऑनलाइन चलावे के आदेश दे देलन. नालन्दा मेडिकल कॉलेज के 72 डॉक्टर आs 344 मेडिकल छात्र पॉजिटिव निकलनन त पटना एम्स के4डॉक्टर भी संक्रमित पाइल गईल बाड़न. एम्स के निदेशक भी संक्रमित हो गइल बाड़न ,एकरा पहिले भी2बार ऊहां के संक्रमित हो गइल बानी.\nकिशोर पीढ़ी लोगन के भी टीका पड़ल शुरू भईला से माई-बाप, अभिभावक लोग थोड़ा सुकून के सांस त लेत बाड़ें ,लेकिन बच्चा बर्ग के लेके चारो ओर अफ़रातफ़री के माहौल बा . बिहार में कोरोना आपन7महीना पहिले के स्थिति में मजबूती से पांव जमा देले बा. कोरोना प्रोटोकॉल का मज़ाक समझे वाला दिग्गज नेता लोग जादे शिकार भईल जा रहल बाड़ें. बिहार के उप मुख्यमंत्री रेणु देवी के पॉजिटिव भईला से ई स्पष्ट बात सामने आ रहल बा कि कोरोना केहू के चिंहत नईखे कि तू के हव ..! राज्य के दुनों डिप्टी सीएम तारा किशोर प्रसाद सहित नीतीश सरकार के अभी आधा दर्जन मंत्री भी कोरोना के चपेट में आईल बाड़ें . अनुसूचित जनजाति मंत्री संतोष मांझी ,मद्य निषेध मंत्री ,सुनील कुमार, भवन मंत्री ,अशोक चौधरी आदि भी खुद के होम कोरन्टीन करके रखलें बाड़ें.\nबिहार में प्रोटोकॉल ना सही ढंग से लगावल गईल ,ना ही गम्भीरता से लेल गईल . राज्य में पंचायतीराज चुनाव अभी जाके दिसम्बर में पूरा भईल जवना में कोविड प्रोटोकॉल का चीज ह ,कहूँ ना लउकत रहे . मुख्यमंत्री से ले के अनेक मंत्री, सांसद, विधायक आदि नेतागण आपना के सुपरमैन समझत रहे लोग . अब जाके सबन लोगन बुझा रहल बा कि तू आदमिये लोग हव .4जनवरी के बिहार में एक ही दिन में 893 केस पॉजिटिव अईला से सगरो बात चल गईल बा कि सावधान रहs, मज़ाक उड़ईले त बबुआ गईलs.\nसरकार कोरोना के ले के अगर एलर्ट रहित त केस अईसन ना आइत. आइएमए के बैठकबाजी भी कोरोना के माहौल में आग में घीव डाले के काम कईले बा . अईसन सैकड़ो प्रोग्राम भईल बा जवना से कोरोना के बढ़ावे के ताकद मिलल . 56 गो रिकभरी के बाद भी 2222 केस अभी भी बिहार में एक्टिव बा ,जबकि रिकभरी दर 98.03 फीसदी बा. संक्रमण के फैलला से संक्रमण दर में भी गिरावट आ रहल बा, जवन लोगन के हित में ठीक नईखे . बिहार के5जिला सबसे अधिका कोरोना के चपेट में आईल बा , पटना में 1250 ,गया में 460 ,मुजफ्फरपुर में 70 ,जमुई में 34,मुंगेर में 65 . अब एकरा के आसानी से रोकल बहुते मुश्किल बा ,लेकिन अगर अब भी लोग मास्क आ सोसल डिस्टेंस ना रखीयन त पछतइहन ….\nTags: Bhojpuri Articles, Bhojpuri News, Corona updates\nFIRST PUBLISHED : January 07, 2022, 15:28 IST


11-11-11 के मुंबई में रिलीज़ होखी रविकिशन के फौलाद – Anjoria\nभोजपुरी फिलिमन के सदाबहार सुपर स्टार रवि किशन के “फौलाद” 11-11-11 के मुंबई में रिलीज़ होखे जा रहल बा. एह फिल्म “फौलाद” के निर्माण .श्री ब्रिजेश्वरी फिल्म्स के बैनर तले निर्माता रजनीश गुप्ता कइले बाड़न आ निर्देशन हवे मशहूर कैमरामेन रहल फिरोज खान के. फिल्म में जहां रविकिशन के एक्शन लोग के हैरत में डाली ओहिजे सुशीलो सिंह के भूमिका दर्शकन के रोमांचित करी. साथ में रहीहें छोटका परदा के राजा भईया प्रकाश जैस, अपना अंदाज में दर्शकन के गुदगुदावे खातिर. भोजपुरी खलनायकी के दू गो शाहंशाह अवधेश मिश्रा आ ब्रिजेश त्रिपाठी के जुगलबंदीओ एह फिल्म में बेजोड़ बा. अब हॉट केक बन गइल अभिनेत्री अंजना सिंह के ई पहिला फिल्म हवे. बाकी कलाकारन में हैरी जोश, रत्नेश बरनवाल, रितु पाण्डेय, राजेश तोमर अउर किरण यादव के नाम बा.\nफिल्म के संगीत राजेश रजनीश के आ बोल बिपिन बहार, श्याम देहाती अउर प्यारेलाल कवि के बा. कहानी लेखक संजय राय, सह निर्मात्री रितु गुप्ता आ कार्यकारी निर्माता के.एम.सिंह ( कन्हैया ) हउवें. रवि किशन के कहना बा कि फौलाद एगो समगर फिलिम हवे जवन दर्शकन के बहुते पसन्द आई.


भोजपुरी खातिर धरना प्रदर्शन 14 जुलाई के दिल्ली में – Anjoria\nजून 30, 2019 धरना, प्रदर्शन, भोजपुरी जन जागरण अभियान, भोजपुरी भाषा मान्यता आंदोलन\nपिछला धरना के फाइल फोटो\nभोजपुरी के संवैधानिक मान्यता आ एकरा के संविधान के अठवीं अनुसूची में शामिल करावे के माँग ले के “भोजपुरी जन जागरण अभियान” राष्ट्र स्तर पर चलावल जात अपना भोजपुरी भाषा मान्यता आंदोलन का एही 14 जुलाई 2019 का दिने दिल्ली के जंतर मंतर पर एगो बड़हन धरना प्रदर्शन करे के एलान कइले बावे. एह धरना प्रदर्शन के अगुवा रहीहें अभियान के राष्ट्रीय अध्यक्ष संतोष पटेल.\nबतावत चलीं कि भोजपुरी के संविधान के 8वीं अनुसूची में शामिल करावे ला भोजपुरी भाषा मान्यता आंदोलन आपन “भोजपुरी जन जागरण अभियान” देश भर मे चलावत बा. एकरा साथही साहित्य अउर संस्कृतिओ के सहेजे का काम में लागल बा.\nएहसे पहिलहुँ “भोजपुरी जन जागरण अभियान” के बैनर तर6अगस्त 2015, 10 दिसम्बर 2015, 21 फ़रवरी 2016 , 8 अगस्त 2016, 15 नवम्बर 2016 ,21 फ़रवरी 2017,9अगस्त 2017, 21 फरवरी 2018, अउऱ 7अगस्त 2018 के धरना प्रदर्शन हो चुकल बा. लगातार ज्ञापन अउऱ माँग पत्र प्रधानमंत्री, गृहमंत्री आ दोसरो मंत्री, सांसदन के दिआत आइल बा. कुछ सांसद आ मंत्री समर्थन में आगे आइलो बा बाकिर सरकार आपन मनसा साफ साफ बतावत नइखे.\nअब जब 17 वीं लोकसभा के शुरुआत हो गइल बा आ संसद के मानसून सत्र जुलाई में बोलावल गइल बा त एही के धेयान में राखत ई धरना प्रदर्शन राखल गइल बा.\nभोजपुरी जन जागरण अभियान के राष्ट्रीय संयोजक राजेश भोजपुरिया भोजपुरी के सगरी संस्थानन, भोजपुरी प्रेमियन, साहित्यकार, पत्रकार, समाजसेवी, गायक कलाकार, रंगकर्मी, राजनेता, आ भोजपुरी से जुड़ल सगरी लोगन से एह धरना प्रदर्शन में शामिल होके भोजपुरी भाषा के आवाज बुलंद करे के गोहार लगवले बाड़न.\nइस धरना में छत्तीसगढ़, उत्तरप्रदेश, चम्पारण, मध्यप्रदेश, बिहार, आ झारखंड का अलावा मुम्बई, कोलकाता, असम आ देश के अउरिओ इलाकन से भोजपुरी भाषा भाषी आ प्रतिनिधि शामिल होखिहें.\nभोजपुरी भाषा के सम्मान आ हक खातिर बोलावल एह जुटान में सबहीं के गोहारल जात बा. अधिका जानकारी राष्ट्रीय संयोजक राजेश भोजपुरिया से 9031380713 मोबाइल नमबर पर कइल जा सकेला.


बड़ा अनोखा है राउर बाबा क मेला| - हमारा जौनपुर हमारा गौरव हमारी पहचान बड़ा अनोखा है राउर बाबा क मेला| - हमारा जौनपुर हमारा गौरव हमारी पहचान\nHome > समाज > बड़ा अनोखा है राउर बाबा क मेला|\nराउर बाबा के समाधि के ऊपर पार्वती -सरस्वती की प्रतिमा है .बाबा की समाधि के पीछे उनकी पत्नी सती भुनगा की समाधि है .वही पर सटीहुई हनुमान जी की भी मूर्ति है .परिसर में श्री राम चन्द्र जी -लक्ष्मन-सीता जी की भी मूर्तियाँ हैं .जनश्रुति के अनुसार प्रभु श्री राम चन्द्र जीद्वारा सभी तीर्थों से लाये गए जल को इस सरोवर में डाला गया है इस लिए गंगा दशहरा के दिन इस पवित्र सरोवर का जल अमृत मय होताहै .इस स्थान को "राम गया " भी कहा जाता है .कहा जाता है कि १५० वर्ष पूर्व मीरजापुर के हर सुख दास मोहता का पूरा परिवार प्लेग कीबीमारी के चलते नष्ट हो गया था तब राउर बाबा की कृपा से ही उनका वंश आगे चल पाया ,अपनी मृत्यु के पूर्व हर सुख दास मोहता नेंअपने परिवारी जनों को यह निर्देश दिया था कि प्रतिवर्ष ज्येष्ठ मास शुक्ल पक्ष दशमी तिथि को मेरे समस्त वंशज गंगा दशहरा के दिनबाबा के दरबार में आयेंगे .मैंने भी देखा कि उस परिवार के सभी सदस्य इस मेले में आये थे .खास बात यह है कि अब यह परिवार काफी बढ़चुका है और देश के कई प्रान्तों में निवास कर रहा है लेकिन आस्था ऐसी कि सब के सब बाबा की समाधि की पूजा में लीन थे .इस मेले मेंआने वाले लोग स्थानीय कम होतें हैं लेकिन कोलकाता,मुंबई ,कटक ,भुवनेश्वर ,रायपुर और विजय नगर आदि स्थानों से काफी लोग इसमेले में आते हैं . एक सप्ताह तक चलनें वाले इस मेले में हर जगह केवल ओझाई और भूत -प्रेत के निवारण का ही चक्कर दिखाई पड़ता है.गंगा दशहरा कें दिन मेला अपनें चरम पर होता है फिर दो -तीन बाद तक समाप्त हो जाता है .और सबसे खास बात यह कि यह एक मामलेमें अनोखा है कि यहाँ पुरोहित का कार्य ब्राह्मण नहीं करते ,यहाँ पर पुरोहित परम्परागत रूप से एक परिवार का होता है जो कि पिछडी जाति(बिन्द )है\nयहाँ भूतों को उतरने की क्रिया देख कर मैं दंग हूँ .इस परिसर में कैमरा लेकर घूमना खतरे से खाली नहीं है .मेरे साथ एक सम्मानित हिन्दी दैनिक के पत्रकार ओंकार जी हैं उन्होंने सारी तस्वीरों को चुपके -चुपके लिया .कोई देख लेता तो मुसीबत थी ,तब भी हम लोग बेहतरीन दृश्यों को अपने कैमरे में कैद नहीं कर पाए .यह हमारे इक्कीसवीं सदी के भारत की तस्वीर है ऐसे में हम भाई जाकिर जी को क्या बताएं .अभी ज्ञान का सूरज लगता है लम्बा समय लेगा उदय होनें में\nPosted by डॉ. मनोज मिश्र at 12:05 pm\nItem Reviewed: बड़ा अनोखा है राउर बाबा क मेला| Rating:5Reviewed By: डॉ. मनोज मिश्र


टटका खबर, बियफे २५ मार्च – Anjoria\nअमेरिका से बतिया रहल पाकिस्तान बहुते कुछ माँग रहल बा\nअमेरिका आ पाकिस्तान के बीच रणनीतिक बातचीत में पाकिस्तान सेना आ ओकरा खुफिया एजेन्सी के अधिकारियो शामिल वाड़े आ ओकर पूरा कोशिश बा कि पाकिस्तानो के साथ अमेरिका वइसने परमाणु समझौता करे जइसन भारत का साथे कइले बा. भारत एह बात के खिलाफत कर रहल बा. अमेरिका दुनु देश का बीच पंच बने से इनंकार कर दिहले बा. पाकिस्तान निहोरा करत रहेला कि अमेरिका पंच बन के काश्मीर मसला हल करा देव.\nओबीसी के आँकड़ा ना होखला का चलते महिला आरक्षण में कोटा ना होखी\nकेन्द्रीय विधि मंत्री कहले बाड़े कि चूँकि राष्ट्रीय स्तर पर ओबीसी के आँकड़ा मौजूद नइखे एहसे महिला आरक्षण में ओह लोग के कोटा ना दिहल जा सके. जबकि एकरा बावजूद नौकरी में, आ पढ़ाई में कोटा दिहल जा रहल बा. मोइली के इहो उम्मिद बा कि अगिला महीना ई विधेयक संसद से बिना कवनो बदलाव के पारित हो जाई.\nदेश के तेरह शहरन में यूरो ४ मानक लागू होखी\nयूपी के लखनऊ, आगरा, कानपुर समेत देश के तेरह गो बड़का शहरन में यूरो चार मानक लागू होखला का चलते ओह शहरन में पहली अप्रैल से पेट्रोल के दाम अउरी बढ़ जाई. एह सूची में बिहार आ झारखण्ड के कवनो शहर शामिल नइखे.\nजौनपुर के एगो फैक्टरी में डकैती\nजौनपुर के अबिनव स्टील फैक्टरी में मंगल का दिने डाका पड़े के खबर बा जवना के आरोपी पन्द्रह लोग पर मुकदमा दर्ज कर लिहल गइल बा. पाँच जने गिरफ्तारो भइल बाड़े. आरोपियन का सूची में एगो बसपा नेतो के नाम बा, डकैती में लूटल इण्डिका कार पुलिस बरामद कर लिहले बिया. कहल जा रहल बा कि आरोपी बसपा नेता पहिले फैक्टरी के मालिक रहलें आ बाद में हिसाब किताब हो गइल रहे. फैक्टरी का सीसीटीवी में डकैतन के फोटो रिकार्ड हो गइल बा..\nबिहार सरकार के कोचिंग नीति के विरोध होखे लागल\nबिहार सरकार के प्रस्तावित कोचिंग नीति के विरोध उठल शुरु हो गइल बा. कोचिंग पढ़ावे वाला शिक्षक एह नीति के विरोध कर रहल बाड़े. कुछ छात्र संगठनो एह नीति का खिलाफ बाड़े. संचालक त नाहिये चइहें कि ओह लोग पर कवनो तरह के अंकुश लागो. देखल जाव कि सरकार आज एह पर आपन कवन नीति सामने ले आवत बिया.\nपहिलक महिला रिमकोलियन सेना अधिकारी बनली\nदेहरादून के राष्ट्रीय इंडियन मिलिट्री अकादमी से पास आउट होखे वाली पहिलका महिला कैडेट स्वर्णिमा थपलियाल सेना के कोर आफ इंजीनियर्स में अधिकारी बनावल गइल बाड़ी. अकादमी से पास करे वाला कैडेटन के रिमकोलियन कहल जाला. स्वर्णिमा अपना बैच में टॉप कइले बाड़ी.\nभारती एयरटेल अफ्रीकन टेलीकॉम कम्पनी खरीदलसि\nभारती एयरटेल अपना तीसरका कोशिश में सफल रहल आ पन्द्रह देश में टेलीकॉम सेवा देबे वाली कंपनी जेन टेलीकॉम के पौने एगारह बिलियन डॉलर में खरीद लिहलसि. टाटा स्टील का बाद ई दूसरका कंपनी बिया जवन दस बिलियन डॉलर से बेसी में कवनो विदेशी कंपनी के अधिग्रहण कइले बिया..\nपान का पीक से परेशान बा लंदन के वेम्बले\nपान खाये वाला आ खैनी चबावे वाला लोग शायदे एह बात के ध्यान राखेला कि ऊलोग केने थूकत बा. लंदन के वेम्बले में हिन्दुस्तानी लोग के तादात ज्यादा बा त पान के पीको ज्यादा देखे के मिली, अब फैसला लिहल गइल बा कि पान के पीख फेंके वाला लोग से जुर्माना वसूलल जाई आ लोग के एह आदत के छोड़े के सीख दिह जाई.\nमोदी तईयार हो गइले जाँच दल का सामने आवे खातिर\n२७ मार्च के दिने गुजरात के मुख्यमंत्री नरेन्द्र मोदी विशेष जाँच दल का सामने गवाही देबे जा सकेलें. ऊ एकरा पर सहमति दे दिहले बाड़े बाकिर इहो कहले बाड़न कि बढ़िया रहित कि जाँच दल सुप्रीम कोर्ट के फैसला के इन्तजार कर लेव जवन पाँच अप्रेल के आवे वाला बा.\nपंजाब के किंग्स एलेवन पर राजस्थान रायल्स के जीत\nकाल्हु मोहाली में भइल मैच में राजस्थान रायल्स किंग्स लेवन के ३१ रन से हरा दिहलस. खास बात ई बा कि दुनु टीम के मलिकाइन, प्रीति जिंटा आ शिल्पा शेट्टी, में काल्हु एह बात के रेस रहे कि केकर टीम जीतत बा. ओने आईपीएल कमिश्नर ललित मोदी कहले बाड़े कि एह साल आईपीएल के कमाई अक अरब डॉलर से बेसी होखे जा रहल बा. पिछला साल साढ़े चार सौ करोड़ डॉलर के कमाई भइल रहे.\nPrevious Post: उज्जैन में आयोजित विक्रम महोत्सव में मालिनी अवस्थी\nNext Post: कोमल आ दीपु जीतलें सरोज खान के दिल


गूगल Pixel3XL Lite Expected Specs, Release Date in India - As on 6th July 2020 | Digit\nBy Digit Desk | अपडेटेड on(bhojpuri) 26-Aug-2019\nExpected Date: 03 Jan, 2019\nExpected Date : 03-Jan-2019\nCurrent Best Price of गूगल Pixel3XL Lite is ₹ 0\nगूगल Pixel3XL Lite Specifications\nउत्पाद के नाम : Google Pixel3XL Lite\nगूगल Pixel3XL Lite Smartphone 5.56 -इंच स्क्रीन IPS के साथ आवेला, जौना के रेज़ल्यूशन 1080 X 2160 पिक्सल तथा पिक्सल घनत्व 434 पर इंच बा | फोन2GHz Octa कोर प्रोसेसर से संचालित बा और एकर रैम 4GB बा. गूगल Pixel3XL Lite Android 9.0 ओएस पे काम करेला.\nगूगल Pixel3XL Lite Smartphone July 2019 मे लॉंच भईल रहे|\nफोन Qualcomm Snapdragon 670 प्रोसेसर से संचालित बा|\nफोन मे 2915 mAh बैटरी लागल बा|\nगूगल Pixel3XL Lite मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nगूगल Pixel3XL Lite के कैमरा मे Auto Focus,,Geo-tagging,Touch Focus,Digital Zoom,Video Recording लोड बा|


खबर भोजपुरी में (सोमार,2फरवरी 2015) – टटका खबर\n(अतवार, 1 फरवरी के खबर)\nचीन के यात्रा पर गइल विदेश मंत्री सुषमा स्वराज आजु ओहिजा पीएम मोदी के यात्रा से पहिले के जरूरी राय बात में लागल बाड़ी जवना में कैलाश मानसरोवर यात्रा खातिर दोसर सुगम राह खोलवावलो शामिल बा.\nचुनाव के तारीख से पहिले के आखिरी अतवार का दिने दिल्ली में राजनीतिक गहमागहमी अपना चरम पर लउकल. भाजपा के मोदी आ अमित शाह समेत कांग्रेस के सोनिया गाँधी आ आआपा के केजरीवाल आजु धुआँधार प्रचार करे में लागल रहल लोग. पीएम मोदी कहलन कि दिल्ली के लोग अइसन सरकार चुने जे केंद्र संगे मिल जुल के काम कर सके.सोनिया गाँधी कहली कि भाजपा आ आआपा दुनू गोल धरना आ नारेबाजी में अझुराइल बाड़े आ जनता खातिर कुछो नइखे करत लोग. केजरीवाल कहलन कि भाजपा का राज में औरतन के सुरक्षा में कमी देखे के मिलत बा.\nलखनऊ में चलत देश भर के विधानसभा आ विधानपरिषद के सभापतियन के सम्मेलन के समापन करत यूपी के राज्यपाल राम नाईक कहलन कि वेल का बीच आ के हंगामा मचावे वाला सदस्यन का खिलाफ कड़ा फैसला लिहला के जरूरत बा. स्पीकर लोग का लगे एकरा ला अधिकार बा बाकिर एह खातिर सभकर राय बनावलो जरूरी बा.\nयूपी में पन्द्रह बरीस से पुरान मोटरसाइकिल भा गाड़ियन के अब फेरु से रजिस्ट्रेशन करावे के पड़ी. एह खातिर पिछला बेर दिहल राशि के दसवाँ हिस्सा के बराबर के निबंधन शुल्क लागी. पर्यावरण बचावे खातिर सरकार पुरान गाड़ियन के हटावल चाहत बिया.\nपटना हाई कोर्ट कहले बा कि निचली अदालतन के चाहीं कि जमानत के गोहार पर पन्द्रह दिन का भितरे फैसला सुना देस. अगर पुलिस डायरी एह बीच नइखे मिलत तबहियो. पुलिसो विभाग के कहल गइल बा कि समय रहते डायरी दाखिल करा देव लोग. एह फैसला के बार काउन्सिल सरहले बिया.\nसाल 84 के सिख नरसंहार के जाँच करावे खातिर पंजाब के मुख्यमंत्री प्रकाश सिंह बादल अतवार का दिने पीएम मोदी से एह मामिला में दखल देबे आ एसआईटी बनावे के गोहार लगवलन.\nसारधा घोटाला में गिरफ्तार मतंग सिंह के ‘तबियत खराब’ हो गइल बा आ उनुका के अस्पताल में भरती करावल गइल बा. एह चलते उनुका के अदालत में हाजिर ना करावल जा सकल आ अदालत उनुका के 13 फरवरी ले न्यायिक हिरासत में राख दिहलसि.\nदुसरको जापानी बंधक के गरदन काट देबे वाला आतंकी समूह इस्लामिक स्टेट का बारे में जापान के प्रधानमंत्री शिंजो अबे कहलन कि ऊ कबो एकनी के माफ ना करीहें.\nआआपा के एगो उमेदवार के गोदाम से पाँच हजार शराब के बोतल मिलल बाकिर आआपा के सांसद नशाखोरी पर प्रवचन देत बाड़े दिल्ली विधानसभा के चुनाव में. चारो सांसद पंजाब से जीत के आइल बाड़े.\nमुख्यमंत्री देवेंद्र फड़णवीस पिछला हफ्ता कहलन कि महान कार्टूनिस्ट आरके लक्ष्मण के स्मारक पुणे में बनावल जाई त लक्ष्मण के घर वालन के कहना बा कि ना एह स्मारक के मुंबइ में बनावल जाए.\nअभिनेता गौतम गुलाटी के रियलिटी शो ‘बिग बॉस हल्ला बोल’ के विजेता घोषित कइल गइल त शो जीतला का बाद गौतम कहलन कि अब टेलीविजन का बदले सिनेमा में अभिनय करे पर जोर लगइहें.\nमेलबर्न में होखत आस्ट्रेलियन ओपन के पुरुष एकल खिताब दुनिया के माथ टेनिन खिलाड़ी सर्बिया के नोवाक जोकोविक आजु ब्रिटेन के एंडी मरे के हरा दिहलन आ एह साल के पहिलका ग्रैंड स्लैम जीत लिहलन.\nतिकोनिया एकदिना सीरीज के फाइनल मुकाबला में आस्ट्रेलिया इंग्लैंड के 112 रन से हरा दिहलसि.\nतिरुनवनंतपुरम में होखत 35वाँ राष्ट्रीय खेल में पहिला स्वर्ण पदक मणिपुर के चानू खुमुकचाम के मिलल जे भारोत्तोलन में अपना प्रदेश खातिर पदक जीतली.\nरणजी ट्रॉफी के ग्रुप सी मुकाबला में कन्नूर के कोनोर व्याल स्टेडियम में केरल के टीम सर्विसेज टीम के9विकेट से हरा दिहलसि. केरल के एह सत्र के ई पहिलका जीत ह.\nगुवाहाटी के बरसापारा क्रिकेट स्टेडियम में ग्रुप-सी के मैच में असम के टीम आंध्र प्रदेश के टीम के 10 विकेट से हरावत अपना ग्रुप में माथ पर मजबूती से जम गइल. एगो अउर मुकाबला में गोवा क्रिकेट संघ अकादमी मैदान पर झारखण्ड के टीम गोवा के आठ विकेट से हराके पहिलका जीत दर्ज कइलसि. त रणजी ट्राफी के ग्रुप ए के मैच में वड़ोदरा मोती बाग स्टेडियम में मुंबई के टीम बड़ौदा के टीम के 169 रन से हरा दिहलसि.\nअतवार का दिने भइल बड़हन कटौती का बाद जेट ईंधन अब डीजलो से सस्ता हो गइल बा. अबकी का पखवारा पेट्रोल आ डीजल के दाम नइखे घटावल गइल बाकिर बिना सबसिडी वाला रसोई गैस सिलिण्डर के दाम में 105 रूपिया के कमी क दिहल गइल बा.\nपर्थ मे होखत तिकोनिया एकदिना सीरीज के फाइनल में आस्ट्रेलिया पर जीत खातिर इंग्लैंड का सोझा 279 रन के निशान खड़ा बा.\nमेलबर्न में होखत आस्ट्रेलियन ओपन में भारत के टेनिस स्टार लिएंडर पेस आ स्विट्जरलैंड के मार्टिना हिंगिस के जोड़ी अतवार का दिने मिक्स्ड डबल मुकाबला में फ्रांस के क्रिस्टिना लादेनोविक आ कनाडा के डेनियल नेस्टर के जोड़ी के हरा के मिक्स्ड डबल के खिताब जीत लिहले. पीएम मोदी एह जीत पर पेस के बधाई भेजले बाड़न.\nशनिचर का दिने मुंबई में भइल 60वां ब्रिटानिया फिल्मफेयर पुरस्कार समारोह में अभिनेता शाहिद कपूर के फिलिम ‘हैदर’ खातिर आ कंगना रनावत के फिलिम ‘क्वीन’ खातिर सबले बढिया अभिनेता आ अभिनेत्री चुनल गइल.\nबनारस हिंदू विश्वविद्यालय परिसर में मैनेजमेंट के छात्रा संगे एगो प्रोफेसर के छेड़खानी कइला का बाद ओह आरोपी प्रोफेसर सतीश चंद्र सिंह के निलंबित क के जांच के आदेश दे दिआइलबा. ई फैसला कुलपति प्रोफेसर गिरीश चंद्र त्रिपाठी के डेरा पर काल्हु देर रात बोलावल बइठका में लिहल गइल.\nबिहार यूपी में अबहीं कुछ दिन अउर जाड़ झेले के पड़ी लोगन के. हो सकेला कि अगिला दू तीन दिन में बरखो बूनी होखे जहें तहें. दिन में घाम निकलला का बावजूद साँझ बेरा से पारा गिरे लागी.\nमढ़ौरा इलाका के रहीमपुर गाँव का लगे एगो सड़क हादसा में एक आदमी के मौत हो गइल.


यूपी चुनाव – टटका खबर\n(साँझ5बजे ले) यूपी चुनाव ला तीन गो वंशवादी गोल – सपा, कांग्रेस, आ रालोद – के गठबन्हन बने के भरपूर उमेद लागत बा. बाप से बगावत क के सपा गोल के सुप्रीमो बन चुकल अखिलेश एह गठबन्हन के रूप रेखा तय करीहें. बतावल जात बा कि कांग्रेस के 90 गो सीट आ रालोद


सन्मार्ग से प्रकाशित "कही अनकही" आ "जुगेसर" के लोकार्पण – Anjoria\n‘ हिन्दी में सम्पादकीय की परम्परा खत्म हो रही है. साहित्य और पत्रकारिता एक दूसरे से विछिन्न हो रहे हैं, वहीं अखबार दैनिक साहित्य है जो जितना कालातीत होता है उतना ही तात्कालिक भी होता है. अखबार तात्कालिकता का आईना है.’ ई कहना रहे सन्मार्ग से प्रकाशित सम्पादकीय संकलन “कही – अनकही” अउर भोजपुरी उपन्यास “जुगेसर” के लोकार्पण समारोह में आइल हिन्दी के वरिष्ठ कवि केदारनाथ सिंह के, जे एह दुनु किताबन के सरहलन. कहलन कि कही-अनकही पुस्तक के अनेके टिप्पणियन में साहित्य मौजूद बा. केदारनाथ सिंह सुझाव दिहनी कि दोसरा भाषा के साहित्य के भोजपुरी में अनुवाद होखे के चाहीं.\nसन्मार्ग से प्रकाशित एह दुनु किताबन के लोकार्पण केदारनाथ सिंह, महाश्वेता देवी अउर सुब्रत लाहिड़ी संयुक्त रूप से कइलन. वरिष्ठ लेखिका महाश्वेता देवी कहली कि अनुवाद भारतीय भाषन के एक दोसरा के नजदीक ले आवे के बेहतर माध्यम हवे. कहली कि भोजपुरी के लोक साहित्य बहुते समृद्ध बा आ ओकरा के अनूदित करे के चाहीं.\nसुब्रत लाहिड़ी के कहना रहे कि बढ़िया सम्पादकीय सोचे पर मजबूर कर देला आ साथही जनता के जागरूको बनावेला. हरेन्द्र पाण्डेय के लिखल उपन्यास “जुगेसर” के चरचा करत कहलन कि भाषा के अस्तित्व बचावे खातिर भोजपुरी के संघर्ष अबहियो जारी बा.\nएह लोकार्पण समारोह के संचालन विश्वविद्यालय के कोलकाता प्रभारी कृपाशंकर चौबे कइलन. समारोह में कही-अनकही के लेखक आ जानल मानल वरिष्ठ पत्रकार हरिराम पाण्डेय अउर जुगेसर के लेखक हरेन्द्र पाण्डेय का अलावे पत्र सूचना कार्यालय के वरिष्ठ पदाधिकारी अजय महमिया समेत कई दोसर लोग आपन विचार राखल.\nभोजपुरी में पहिलका वेबसाइट “अँजोरिया” के माथ ई बतावत ऊँच होखत बा कि एह दुनु लेखक के रचना अँजोरिया पर पहिले से प्रकाशित रहल बा आ होत रहेला. अँजोरिया के तरफ से हरिराम पाण्डेय जी के आ हरेन्द्र पाण्डेय जी जे बहुते बधाई.\n(फोटो में बायें से हरेन्द्र पान्डेय, डा॰ केदारनाथ सिंह, महाश्वेता देवी, प्रो॰ सुब्रत लाहिड़ी आ हरिराम पाण्डेय)


वाराणसी में भोजपुरी किंग के जलवा – Anjoria\nभोजपुरी किंग दिनेशलाल यादव ‘निरहुआ’ के जलवा एह घरी बनारस में देखे लायक बा. दीपावली के शुभ अवसर पर प्रदर्शित उनुकर फिल्म ‘‘निरहुआ मेल’’ वाराणसी में रिकार्ड तोड़ बिजनेस कर देखवले बा. ई फिल्म वाराणसी के छः साल पुरान ओपनिंग रिकार्ड, जवन ‘‘दारोगा बाबू आई लव यू’’बनवले रहुवे, के तूड़ दिहले बा. पहिलका दिने रिकार्ड 55000/- के नेट कलेक्षन मिलल निरहुआ मेल के.\nअतने ना, निरहुआ स्टारर एह फिल्म का नामे वाराणसी में कवनो फिल्म के एक हफ्ता के सबले बेसी नेट कलेक्शन पवलो के रिकार्ड हो गइल. फिल्म “निरहुआ मेल” वाराणसी के आनंद मंदिर छविगृह में 2,55,000/- के नेट कलेक्शन पहिला हफ्ता में बिटोरलसि. गौर करे लायक बाति बा कि एही समय किंग खान के “रा-वन” फिल्मो रिलजी भइल तबहियो वाराणसी में रिकार्ड कलेक्शन निरहुआ मेल के रहल. फिल्म में भोजपुरी के नं0 1 अदाकारा पाखी निरहुआ के नायिका बनल बाड़ी.\nफिल्म के निर्माण के0 एस0 साईबाबा आ ए0 दासू कइले बाड़न आ निर्देशक हउवें जी0 सुब्बाराव.


Election Commission plans live monitoring of Bihar elections – टटका खबर\nElection Commission of India is planning to closely monitor the upcoming assembly elections in Bihar and other states this year and adequate arrangements are being made for continuous video monotoring of neary 20% booths.\nभारत के चुनाव आयोग आवे वाला विधानसभा चुनावन के लगातार निरीक्षण करे खातिर बीस फीसदी चुनाव बूथ पर लगातार वीडियो का मार्फत नजर राखी. एह बदे पूरा तइयारी करे में लागल चुनाव आयोग काल्हु कर्नाटक, अरुणाचल, आ यूपी के पदाधिकारियन का साथे विचार विमर्श कइलसि. एह प्रदेशन में ई काम हो चुकल बा आ अभ ओह अनुभव के फायदा बिहार का विधानसभा में लिहला के तइयारी चल रहल बा. एह काम खातिर ओतने लैपटाप. कैमरा, आ आपरेटरन के जरुरत पड़ी. चुनाव आयोग जानल चाहत बा कि बिहार में बिजली आ उपकरण के उपलब्धता कइसन बा काहेकि ओकरे पर एकर सफलता टिकल बा.


महागठबन्हन के जीत का बाद एनडीए समर्थकन के पिटाई – टटका खबर\nबिहार में लालू के समर्थन से बने जा रहल नीतीश सरकार के किरिया धराई से पहिलहीं बिहार में गुण्डागर्दी आ जबरदस्ती के बोलबाला हो गइल बा. पिछला दस साल से सत्ता से अलग रहल राजद समर्थक अब आपन मनमानी शुरू क दिहले बाड़ें.\nएह सब गुण्डागर्दी का खिलाफ भाजपा के बड़का नेतन में शामिल सुशील मोदी चिन्ता जतवले बाड़न आ पुलिस महानिदेशक से गोहार लगवले बाड़न कि राजनीतिक रंजिश का चलते एनडीए समर्थक का साथे होखे वाला मारपीट आ हिंसा के रोकल जाव आ दोषियन का खिलाफ कड़ा कार्रवाई होखे. कहलन कि पिछला दू तीन दिन से राज्य भर में एह तरह के हिंसा के खबर आवे लागल बा.\nTags: गुण्डागर्दी, बिहार, महागठबन्हन


शेयर मार्केट में बिकवाली के दौर नउवों दिने जारी – टटका खबर\nMay 14, 2019 चुनाव, बिकवाली, शेयर बाजार, सेंसेक्स\nपिछला आठ सत्र से बिकवाली के दौर झेलत देश के शेयर बाजार सोमारो का दिने जारी रहल. बाजार बन्द होखे का बारे जोरदार गिरावट देखे के मिलल आ सेंसेक्स 372 अंक का गिरावट का साथे 37091 पर आ निफ्टी 131 अंक के गिरावट का साथ 11148 पर बन्द भइल.\nजानकारन के कहना बा कि चुनावी दौर का चलते अबहीं निवेशक सहमल बाड़ें आ कवनो नया निवेश नइखन करत. आ जबे मौका मिलत बा मुनाफा काट लेत बाड़ें.\nअगिला हफ्ता अतवार 19 मई का चुनाव का बाद साँझ से परिणामन के अटकलबाजी शुरु हो जाई आ सोमार से ले के बियफे 23 मई का दिन ले जबरदस्त उठापटक देखे के मिल सकेला. नौसिखिया आ कमजोर पाकिट वाला लोग अगर एह बीच बाजार से बाहरे रहे त नीमन. काहे कि पूंजी से बरियार शेयर खिलाड़ी अपना रौ में रहीहें.\nवइसे पिछला कई चुनाव से देखे के मिलल बा कि चुनाव का बाद बाजार सुधरे के दौर शुरु हो जाला जवन उठत गिरत अगिला चुनाव ले नीमन फायदा दे जाला. एहसे अगर राउर निवेश बरियार शेयरन में बा त धीरज राखीं. रहीम के दोहा बहुते काम के ह कि –\nरहिमन चुप ह्वै बैठिए देखि दिनन के फेर\nजब नीके दिन आइहें बनत ना लगीहें देर.\nउत्तर प्रदेश भोजपुरी पट्टी व्यापार


रामाकांत प्रसाद फेरु करिश्मा कर देखवले – Anjoria\nरामाकांत प्रसाद फेरु करिश्मा कर देखवले\nभोजपुरी परदा पर ‘लागल रह ए राजा जी’, ‘दीवाना’, ‘दाग’, ‘दिलजले’, ‘लड़ाईल अंखिया…’ अउर ‘बारूद’ जइसन सुपरहिट फिलिम दे चुकल निदेशक रामाकांत प्रसाद के करिश्मा भोजपुरी परदा पर फेरु चलत बा. उनुकर नईकी फिलिम “खून पसीना” आजु काल्हु पूरा बिहार आ मुंबई के कुल मिला के नाहियो त एक सौ थियेटरन पर डंका बजावत बिया. अब त हाल ई हो गइल बा कि निर्देशक में रामाकांत प्रसाद के नाम देखते लोग ओह फिलिम के सफलता खातिर निश्चिंत हो जात बा.\nफिल्म “खून पसीना” मे निरहुआ, पवन सिंह, पाखी हेगड़े, मोनालिसा, प्रिया शर्मा, अनिल यादव आ राकेश पुजारा के प्रमुख भूमिका बा. एह फिल्म के सफलता से उत्साहित रामाकांत प्रसाद के कहना बा कि एह फिल्म के सफलता का पीछे निरहुआ जी, पवन सिंह आ फिल्म के निर्माता बाला भाई के सहयोग बावे.\nरामाकांत प्रसाद एह घरी अपना एगो दोसर फिलिम ‘जान तेरे नाम’ में व्यस्त बाड़े जवना के नायक बाड़न उगत सितारा खेसारी लाल यादव.\n(प्रशांत निशांत के भेजल रपट)\nजेकरा नोहे ना रही से बखोरी का\nरफ्तार धइले अभिनेता दीपक दूबे


बाबा रामदेव के दवाईयन के ब्रांड अम्बेसडर बनले मनोज तिवारी – Anjoria\nभोजुपरी मेगा स्टार मनोज तिवारी के बाबा रामदेव के संस्था पतंजलि योग पीठ आ पतंजलि संस्थान के बनावल आयुर्वेदिक उत्पादन के उत्तर प्रदेश आ बिहार में ब्रांड एम्बेस्डर बनावल गइल बा. योगगुरु बाबा रामदेव आ मेगास्टार मनोज तिवारी पिछला दिने पटना में एह उत्पादन के खुला बाजार में उपलब्ध करावे का उद्घाटन पर एक साथ लउकल लोग. एह अवसर पर मनोज तिवारी लोग से स्वदेशी अपनावे के गोहार लगवले.\nएह मौका पर बिहार के उपमुख्यमंत्री सुशील मोदी बाबा रामदेव के गोड़ छू के आशीर्वाद लिहलन. मनोज तिवारी अपना देशभक्ति वाला गीतन से विदेशी सामान पर तंज कसलें आ विदेशी सोच, सामान अउर सभ्यतो पर आपन बात रखले.


भोजपुरी में पढ़ें : माई के जिउवा गाई-अस, पूत के जिउवा कसाई-अस!, Bhojpuri Special no one can be compared with mother – News18 हिंदी\nमाता से बढ़ि के केहू के स्थान ना होला.\nपूत कपूत भलहीं हो जासु, बाकिर माता कुमाता कबहूं ना हो सकेली. नव महीना ले कोखी में बोझा ढोवत, बीया के पउधा आ फेंड़ बनत ले, छाती के अमरित-रस से पटावत, खाद-पानी देत जवन महतारी अपना संतान बदे आपन सभ किछु गंवा-लुटा देली.\nLast Updated : November 23, 2020, 13:04 IST\nआसानी से निभाएं घर और ऑफिस की जिम्मेदारी, वर्किंग वुमन के लिए Tips\nWeird: मां को हुआ होने वाले दामाद से प्यार, शादी में जाने से कर दिया साफ इनकार\nहाले में हमनीं के दुर्गा माई के नव गो रूप के उपासना कइनीं हां जा आ अब लछिमी माई आउर काली माई के पूजन के तेयारी में लवसान बानीं जा. दरअसल महतारी के बिना सृष्टि के सपनो में कल्पना नइखे कइल जा सकत. एगो पत्रिका जब परिचर्चा में ई सवाल कइलस कि भोजपुरी सुनते हमरा तुरंत का मन परेला, त हमार जवाब रहे—माई. महतारी हमरा के जनम देके जिनिगी देले रहली आ उन्हुका दूध के महतारी भाषा हमरा जिनिगी के जियतार बनावत रहेली. सांच पूछल जाउ, महतारी आ महतारी भाषा में बहुत गहिर-गझिन संबंध-सरोकार रहल बा. दुनिया में सभसे पावन आ महान जेकरा के मानल गइल बा, ऊ हऽ माई, मातृभूइं आउर मातृभाषा.\nये भी पढ़ें : भोजपुरी विशेष: लोक में राम, राम में लोक\nबाजारवाद के असर\nतथाकथित भूमंडलीकरण-बाजारवाद के एह दौर में मानवीय मूल्यों आउर रिश्तो-नाता के धन-दउलत आ मतलब के तरजूई पर जोखल जा रहल बा. नेह-नाता में जतना गिरावट आजुकाल्ह आइल बा, ओइसन साइते कबो आइल होई. आजु सभसे अधिका उपेक्षित, अपमानित आ जर्जर बुजुर्ग बाड़न आ ओहू में महतारी के तौहीन सर्वाधिक चिन्ता-चिन्तन के विषय बा. पूत कपूत भलहीं हो जासु, बाकिर माता कुमाता कबहूं ना हो सकेली. भोजपुरी हलका के एगो मशहूर लोकोक्ति हऽ--'माई के जिउवा गाई-अस, पूत के जिउवा कसाई-अस!'\nलोककथा में माई\nएह बिसे में एगो नामी लोककथा कहात आइल बा. एगो मेहरारू अपना मरद के इम्तिहान लिहल चहलस कि ऊ केकरा के बेसी परेम करेला--अपना मेहरारू के, आकि अपना माई के? ऊ अपना मरद से कहलस कि अगर ऊ ओकरा से सांचो पियार करेला, त अपना माई के करेजा ले आके ओकरा के देउ! मेहरारू के बहकावा में आके निरदई मरद आस्ते से अपना माई के कतल कऽ दिहलस आ करेजा काढ़िके\nहुलसत मेहरारू का लगे ले जाए लागल. तलहीं ओकरा एगो पत्थल से ठेस लागल आ ऊ मुंहें का भरे गिरि परल .ओही घरी माई के करेजा से दु:ख जतावत आवाज आइल-'बेटा! हमार बाबू! कतहीं चोट त ना आइल?' आ मेहरारू के परेम में पगलाइल ओह आन्हर जवान के आंखि खुलि गइल.\nमाई के करेजा बेधत नवजवान\nआजु देश के कतने नवजवान मेहरारू भा दउलत के निसा में अपना गाइ-अस महतारी के करेजा काढ़त बाड़न भा ओकरा के टुकी-टुकी करत बाड़न, बाकिर देस-विदेस में बसल अपना बचवन खातिर माई के बाया ओइसहीं छछनत-तरसत रहेला. जवन माई अपना अनबूझ बबुआ-बबुनी के मूत से तर बिछवना के अपना ओरि कऽके उन्हुका तरफ सूखल कपड़ा रात-रात भर बदलत रहेली, जवना से कि ओह लोग के ठंढ मत लागे पावो, ऊहे बबुआ लोग माई के ओल्ड होम्स में भेजिके तड़पावे-छछनावे के नीखि दे रहल बा आ रोजे कई-कई बेरि मूवे खातिर अलचार करि रहल बा. कतना उदार,बाकिर कतना अलचार बाड़ी माई ! बेटी त महतारी के तकलीफ किछु हद ले बूझबो करेली, बाकिर कमासुत बबुआ लोग माई के असह दु:ख-दलीद्दर आखिर कब बूझी?\nएगो लघुकथा कतहीं पढ़ले रहलीं .एगो माई अपना अबोध लरिका का साथे कतहीं जात रहली. ओही घरी बुढ़िया आन्हीं आ गइल. एगो पुल पार करे के रहे .माई घबड़ाके कहली-' बेटा, हमार हाथ धऽके चलिहऽ, हाथ छोड़िहऽ मत, ना त एह बरियार आन्हीं में किछऊ अनहोनी हो सकेला.'\nबेटा अउर डेरा गइल .बाकिर ऊ तनी दीढ़ होके कहलस- 'माई! हमरा कमजोर हाथ के का ठेकान कि कब छूटि जाई! एह से तूहीं हमार हाथ थाम्हि लऽ, जवना से कि हम आ हमार हाथ छूटे मत पावो.' माई कड़ेर हाथ से बबुआ के हाथ थाम्हि लिहली, बाकिर माई के बुढ़ाते बेटा निछोहीं घावे आपन हाथ छोड़ा लिहले .बेसहारा माई बस चारू ओरि चितवते रहि गइली.\nनव महीना ले कोखी में बोझा ढोवत, बीया के पउधा आ फेंड़ बनत ले, छाती के अमरित-रस से पटावत, खाद-पानी देत जवन महतारी अपना संतान बदे आपन सभ किछु गंवा-लुटा देली, ओह बदनसीब माई के किछऊ पावे के हक नइखे?\n'गबरघिचोर' में माई\nभिखारी ठाकुर अपना नाटक 'गबरघिचोर'में मातृशक्ति के भावुक तसवीर उकेरले बाड़न. जब औलाद के काटिके तीन हिस्सा में बांटेके बात आवत बा, त मरद लोग भलहीं तेयार हो जात बा, बाकिर महतारी अपना दिल पर पत्थर राखिके कहत बाड़ी कि उन्हुका बेटा के देह पर आरी मत चलवावल जाउ आ केहू एके अदिमी के सोगहगे दे दिहल जाउ .एह से साबित होत बा औलाद खातिर दरद आ मोह-माया महतारिए में होला, केहू अउर में कबो ना.\nशिवाजी आ गांधीजी के मां के योगदान\nमाई अपना पियार-दुलार से, मीठ डांट-फटकार से संतान के सर्वांगीन विकास में सहायक होली, सांस्कृतिक बोध करावेली आ सुसंस्कार देके कपूतो के सपूत बनावेली .अगर शिवाजी के महतारी रामायण-महाभारत के कथा सुना-सुनाके सदाचार के सीख ना देले रहिती, त का ऊ छत्रपति शिवाजी महाराज बनि पइतन? मोहनदास के गान्हीं, महात्मा आ राष्ट्रपिता बनावे के मूल में उन्हुका महतारी के भूमिका का कबो भुलाइल जा सकेला?\nमाई मरियम से लेके मदर टेरेसा ले ममतामयी-करुनामयी महतारिए के त रूप-प्रतिरूप झलकत बा. आजु ओह मातृशक्ति के महातम के चीन्हे आ उचित मान-सम्मान देबे के निहायत जरूरत बा, काहें कि एगो महतारी के शिक्षित भइला पर समूचा परिवार शिक्षित हो जाला .आईं, ओह माई के जिनिगी में खुशहाली ले आवे खातिर हरसंभव उतजोग कइल जाउ आ केहू के देखावे खातिर ना, सच्चा दिल से दुनिया में मौजूद एह एकलउत देवी माई के चरन में आ दिल में जगह बनावल जाउ-\n'या देवी सर्वभूतेषु मातृरूपेण संस्थिता:\nनमस्तस्यै नमस्तस्यै नमस्तस्यै नमोनम:.'\nTags: Articles in Bhojpuri language, Mother


छक्का मारे का तइयारी में बाड़न प्रवेशलाल – Anjoria\nभोजपुरी फिल्मन के यंग स्टार प्रवेशलाल यादव अपना अगिला फिल्म “दुश्मनी” से सफल फिल्मन के छक्का मारे का तइयारी में बाड़े. “चलनी के चालल दुलहा” से आपन शुरुआत करे वाला प्रवेशलाल के अबले पाँच गो फिल्म, परिवार, आज के करण अर्जुन, तू ही मोर बालमा आ दिल, रिलीज हो चुकल बाड़ी सँ आ पाँचो बाक्स आफिस पर सफल रहल बाड़ी सँ. अब “दुश्मनी” के रिलीज का साथ प्रवेश लाल के सफल फिल्मन के छक्का लागल तय मानल जा रहल बा. एह फिल्म मे प्रवेश लाल यादव आ शुभी शर्मा के लव एंगल बा. फिल्म अगिला महीना मई में रिलीज होखे जा रहल बा.


admin – Aapan Birgunj\nअभिन के ई लकडाउन के समय में सब लोग (खास कर के बच्चासब) टाइम पास करे के सबसे आसान साधन मोबाइल आ टीवी देखके दिन बिता रहल बा । घंटो घंटा मोबाइल भा टीवी देखाला के कारण बहुत किसिम के आँख के समस्या होखे के संभावना आ सकत बा जइसे – आँख सूखा होखल आँख […]\nवीरगन्ज,१५ पुष – प्रभु हस्पिटल प्रशासन आ डाक्टर के चरम लापरवाही के कारण दु जने महिला के जान गइल के आरोप लगावत पिडित पक्ष वीरगन्ज में पत्रकार सम्मेलन कइले बा । इलाज के क्रम में बितल शुक के भइल दुगो महिला के मृत्यु के कारण प्रभु हस्पिटल प्रसासन आ अप्रेसन करेवाली प्रसुती रोग विशेषज्ञ डा. […]\nअमेरिका के पेन्सलभानिया में भी आजू महापर्व छठ हर्षोउल्लास के साथ मनावल जा रहल\nकार्तिक, १६ अमेंरिका – मधेशी लोग के सबसे बड़का धार्मिक पर्व मानल जाए वाला महापर्व ‘छठ’ अब क्षेत्रीय भा राष्ट्रिय मात्रे ना रहके अन्तर्राष्ट्रिय पर्व भी होगइल बा । मध्यदेश से शुरुवात भइल छठ आजू के दिन में संसार के मय जगह प बड़ा धूमधाम से मनावल जा रहल बा । भारत के पटना, दिल्ली, […]\nबिमला गुप्ता, वीरगंज । भादों २४ । मच्छर के कटला से लागेवाला खतरनाक बेमारी डेंगू के प्रकोप बारा आ पर्सा जिल्ला में भी लउकल बा । वितल दु सप्ताह एने वीरगंज के बहुते अस्पताल में करिब दु दर्जन से बेसी डेंगु रोगी के इलाज होरहल डाक्टर सभन बतवले बाड़न । नेपाल चिकित्सक संघ नारायणी वीरगंज […]\nगारजियन विहिन लइकन के मिलल जनमदर्ता\nविमला गुप्ता, वीरगंज । भादों २४ । पर्सा जिल्ला के गारजियन विहिन २ जने लइकन के जनमदर्ता बनल बा । वीरगज महानगरपालिका आ ‘आवर संसार बाल गृह’ के पहलमें वार्ड नं. ३२ बेल्वा के १३ वरीष के लइका भोला साह कलवार आ उन्कर भैया १५ वरिष के राहुल साह कलवार के जनमदर्ता बनल बा । […]\nतिज आ पञ्चमी के अवसर मे भोजपुरी समाज के महिलाद्धारा सेनेटरी प्याड वितरण\nआस,वीरगंज । भादो १२ । वीरगंज में तिज पबनी भड्किला रुप में मनावेके रिवाज बढ रहल समय में नेपाल भोजपुरी समाज के महिला सभन तिज तथा पञ्चमी पबनी के पावन अवसर में स्कुल के लईकि सभन के सेनेटरी प्याड वितरण कईले बाडि । वीरगंज के विर्ता स्थित कन्या मावि में अध्ययनरत ४ सय जने छात्रा […]\nकमिसनखोरी के आरोप लागल नारायणी अस्पतालके डॉ.अशोक कुशवाहा प कड़ा कार्यवाही के मांग\nआस, वीरगंज, भादों ३ । नारायणी उप-क्षेत्रीय अस्पताल के इमेर्जेंसी वार्ड में कार्यरत डॉक्टर अशोक कुशवाहा पर कमिसनखोरी आ चरम लापरवाही के ताजा घटना के लेके उनका ऊपर कड़ा कार्यवाही करेके मांग कइल गइल बा । कमिसनखोरी के चक्कर में आम जनता के स्वस्थ्य से खेलवाड़ करेवाला डॉ. कुशवाहा ऊपर कड़ा से कड़ा कार्यवाही करे […]\nवीरगंज पोखरिया सडक पर भइल सवारी दुर्घटना में २ जने घायी\nवीरगंज, ३ भादों । वीरगंज पोखरिया सडक प मंगर के दु गो मोटरसाइकल एक दूसरा से टकरइला से दु जने घायी भइल बाड़े । पोखरिया नगरपालिका के वडा नं. ९ बैरिया स्थित सडकखण्ड में वीरगंज से पोखरिया ओर आ रहल ना ६ प २८४८ आ विपरित दिसा में जा रहल भे १ प १३१९ नम्बर […]\nवीरगंज भन्सार में भारतीय ट्रक ड्राईभर के मौत\nवीरगंज , भादो २ वीरगंज भन्सार में भारतीय नम्बर के कन्टेनर इन्ट्रि करावेला लाईन में बईठल एक ड्राईभर अचानक बेहोस भईला बाद मौत भईल बा । बितल रात ऐतवार के साढे १० बजे रक्सौल से एचआर ३८ भि ५६०६ नम्बर के मालबाहक भारतीय कन्टेनर लेके नेपाल के ओर आवेके क्रम में सवारी साधन के भन्सार […]\nरौतहट से मोटरसाईकील चोरी करेवाला गिरोह बारा में पकड़ाइल\nरौतहट, भादो २ रौतहट प्रहरी मोटर साईकील चोरी करेवाला गिरोह के बारा के कोल्हवी से पकड़ले बा । रौतहट से चोरावल मोटरसाईकील बारा के कोल्हवी में लेजाके मोटरसाइकिल के रंग बदलेवाला ग्यारेज में मिलल रौतहट प्रहरी जनवले बा । बितल सावन ३१ गते रौतहट के चन्द्रनिगाहपुर ४ से वृन्दाबन नगरपालिका वार्ड नम्बर ३ निवासी सोनालाल […]\nचोरी के सोना, चाँदी के गरगहना, मोवाईल सहित एक जने वीरगंज में पकड़ाइल\nवीरगंज,भादो २ पर्सा प्रहरी वीरगंज के घडिअर्वा से वीरगंज के बहुते जगह से चोरी करके जमा कइल सोना, चाँदी के गरगहना, मोवाईल सहित चोरी में जुडल प्रमोद साह के पकडले बा । वीरगंज महानगरपालिका वार्ड नम्बर १० घडिअर्वा निवासी प्रमोद साह बितल सावन १४ गते वीरगंज महानगरपालिका वार्ड नम्बर ११ रानीघाट के रहनीयार मोहन सर्राफ […]\nपर्सा में एगो मरद द्वारा आपने मेहरारू के चोख हतियार से भइल भिवत्स हत्या\nबिमला गुप्ता, वीरगंज, ३१ सावन । पर्सा में एगो मरद अपने मेहरारू के चोख हतियार से घेट रेट के हत्या कइल समाचार प्राप्त भइल बा । कालिकामाई गाँवपालिका वार्ड नं. ५ सेमरा टोल के रहनियार मुक्तिनारायण पटेल द्वारा आपन मेहरारू ३० बर्षीय संगीता देवी के भिवत्स हत्या कर के फरार रहल गाँव के लोग जानकारी देहले […]\nमुस्लीम समाज में खुशीयाली के साथ मनावल जारहल बकर ईद\nआस,वीरगंज मुस्लीम धर्मावलम्बी सभन के आज बकर ईद पर्व खुशीयाली के साथ मनारहल बाडन । मुस्लिम समाज के ईद के बाद ७० वां दिन में परेवाला दोसरका महान पबनी के रुप मेें ईद–उल–जोहा (बकर ईद) मनावल जाला । ईद उल जोहा के अवसर में प्रदेश २ सरकार आजु एक दिन कें खातिर प्रदेश के आठों […]\nवीरगंज में ट्रक आ अटो एक आपस में ठोकईला से ६ जने घायल\nबिमला गुप्ता,सावन २६ वीरगंज पोखरीया सडक खण्ड स्थित सिर्सिया पुल के लगे मालवाहक ट्रक आ अटो एक आपस में ठोकईला से ६ जने घायल भईल बाडन आ १ जने महिला के अवस्था गम्भिर रहल पर्सा पुलीस जनवले बा । एतवार के दुपहर करीब १ बजे के ओर बीरगंज से सिर्सिया सुख्खाबन्दरगाह के ओर जारहल रहल […]\nवीरगंज में प्लास्टिक के चाउर बिक्री, रानिघाट स्थित राज लक्ष्मी खाद्यान्न पर छापा\nवीरगञ्ज, २४ सावन प्लास्टिक के चाउर बिक्रि वितरण के आरोप में वाणिज्य कार्यालय पर्सा द्वारा वीरगञ्ज महानगरपालिका -११ रानिघाटस्थित राज लक्ष्मी खाद्यान्न भण्डार प छापामारी कर के दु बोरा चाउर के नियन्त्रण में लेहल गइल बा । पड़ोसी मुलुक भारत में निर्मित जीराशक्ति आ रिपुराज कहाए वाला चाउर में प्लास्टिक के चाउर मिलावल गइल के […]\nनेविसंघ पर्साद्वारा जिल्ला में नियमित रूप से बिधुत सुचारु करे खातिर ज्ञापन पत्र\nवीरगन्ज, २४ सावन । नेपाली कांग्रेस से आवद्ध नेपाल विद्यार्थी संघ पर्सा द्वारा जिल्ला में नियमित रुप से बिधुत सञ्चालन करे के मांग राखत नेपाल बिधुत प्राधिकरण वीरगन्ज वितरण केन्द्र में ज्ञापन पत्र बुझावल गइल बा । नेविसंघ के जिल्ला अध्यक्ष विकास तिवारी के नेतृत्व में गइल संघ के युवा लोग शुक के दिन प्राधिकरण […]\nअन्जु पन्त फाउन्डेसन द्वारा पर्सा के दलित लइकन के शैक्षिक सामग्री सहजोग\nआस, वीरगंज, सावन २४ पर्सा जिल्ला के सखुवाप्रसौनी गांवपालिका –५ , महुवन में रहल दलित प्राथमिक स्कूल में अन्जु पन्त फाउन्डेसन दलित लइकन सब के शैक्षिक सामग्री सहयोग कइले बा । आर्थिक अवस्था कमजोर रहल दलित लइकन लोग के ब्याग आ टि–शर्ट मिलला पर खुश भइल बाड़े । रोजाना मजदुरी करके गुजर बसर करत आइल […]\nबारा, पर्सा, रौतहट लगायत मध्यमधेश में ९० प्रतिशत धान रोपाइँ सम्पन्न\nबिमला गुप्ता,सावन २४ । ई बरिस के मनसुन देर से शुरू भइल । मनसुन सक्रिय भइला के बाद लागातार परल पानी से खेतसब डुबान में परल जेकरा चलते किसानसब देर से धान रोपाई सम्पन्न कइले । नदी नाला से बाढ़ आ डुबान कम भइला के बाद ही बारा, पर्सा, रौतहट सहित के मधेश के किसान […]\nभोजपुरीटाइम्स के पाँचवा बार्षिकोत्सव सम्पन्न, भोजपुरीभाषा के विकास खातिर प्रदेश सरकार गम्भीर नईखे :…\nप्रभु यादव, वीरगंज, २३ सावन । मध्य मधेश के वीरगंज से भोजपुरी भाषा में प्रकाशित होत आरहल नेपाल के एक मात्र भोजपुरी टाइम्स दैनिक पत्रिका के पाँचवा बार्षिकोत्सव कार्यक्रम आज एक भव्य समारोह बिच सम्पन्न भइल बा । कार्यक्रम के सम्बोधन करत प्रमुख अतिथी नेकपा के नेता आ प्रदेश सांसद महम्मद समिर भोजपुरी भाषा में […]\nदेश के आवाज़, रविराज संगे बैंकर्स टोली के भेंटघाट\nवीरगंज, सावन १९ रितु राज देश के आवाज़, रविराज आपन आवाज़ से नेपाल के अभिन तक के सबसे बड़का singing reality show “आईएमई नेपाल लोक स्टार” में रविराज शाह धूम मचा रहल बाड़न। प्यार-दुलार आ लोक संगीत के ज़मीनी ख़ुशबू से भरल हुनकर आवाज़ के दीवाना लोग के संख्या दिनबदिन बढ़त जाता। काठमांडू में एतवार […]


रवि किशन आ मनोज मिहिर धाँग दीहें दर्जन भर जिला – Anjoria\nअप्रैल 20, 2010 मनोज मिश्र मिहिर, मनोज मिहिर\nभोजपुरी सिनेमा के सदाबहार सुपर स्टार रविकिशन शुक्ल आ भोजपुरी फिल्म अभिनेता आ गायक मनोज मिश्र मिहिर यूपी बिहार के एक दर्जन जिला अपना डांस आ संगीत धाँग दीही लोग. चार मई से शुरु होखे जा रहल एह कार्यक्रम में किसानन के धान का बियृ आ खाद का बारे में जानकारी दिहल जाई.\nकार्यक्रम एगो जर्मन कंपनी प्रोजित कइले बिया जवन बीज आ खाद के कारोबार करेले. ई जानकारी रविकिशन से फोन पर बातचित से मालूम भइल. एह कार्यक्रम में रविकिशन का साथे गोरखपुर के रहेवाला आ भोजपुरी सिनेमा के अभिनेता आ गायक मनोज मिश्र मिहिरो रहीहें. दुनु राज्यन का एक दर्जन जिला में होखेवाला एह रंगारंग कार्यक्रम में कलाकारन के पूरा टीम किसानन से मिली, ओह लोग का घर परिवार में जा के भेंट करी आ बतलाई कि जीवन में सफलता पाये के राज का होला.\nई कार्यक्रम गोरखपुर, फैजाबाद, कानपुर, जौनपुर, समस्तीपुर, आरा, बक्सर, गया, छपरा वगैरह जिलन में होखे वाला बा. टीम में एह लोग का साथे कुछ अउरियो कलाकार शामिल रहीहें.\nटटका खबर, मंगल, २० अप्रैल


Bipin Singh's Page - JaiBhojpuri.com\nMaleGorakhpur Uttar PradshIndia Like0members like this\nBlog PostsDiscussionsEventsGroups (1)PhotosPhoto AlbumsVideos Bipin Singh's Likes Bipin Singh's Friends\nView All Bipin Singh's Groups\nBipin Singh's Page\nशशि कुमार सिंह (SHASHI) leftacomment for Bipin Singh"प्रणाम आ जय भोजपुरी\n"Oct 20, 2012Rajeev Mishra "राजीव भोजपुरिया" leftacomment for Bipin Singh"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 20, 2011Ashutosh Ranjan leftacomment for Bipin Singh"जनम दिन के बहुत बहुत बधाई और ढेर सारी शुभकामना...."Oct 20, 2010nisha singh and Bipin Singh are now friendsSep 14, 2010Bipin Singh updated their profile photoAug 18, 2010जय भोजपुरी leftacomment for Bipin Singh"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Apr 18, 2010arun pandey leftacomment for Bipin Singh"बिपिन जी जय भोजपुरी के इ साईट पर आप के हार्दिक स्वागत बा"Apr 18, 2010Bipin Singh joined Team Admin's groupआपन पूर्वांचलबिहार के बाहर रहे वाला लोग जे खास कर पूर्वी उत्तर प्रदेश में रहेला ओकरा के पुरबिया कहल जाला और पुरबिया बाहुल्य जिला के उत्तर प्रदेश में पूर्वांचल के के नाव से जानल जाला ये ग्रुप के मध्यम से पूर्वांचल में होखे वाला हर गतिविधि के उपर नजर रखल जाSee MoreApr 17, 2010 69\nMantu Singh leftacomment for Bipin SinghApr 17, 2010नबीन भोजपुरिया ( NB ) leftacomment for Bipin Singh"प्रणाम आ जय भोजपुरी\nजय भोजपुरी"Apr 17, 2010Bipin Singh is nowamember of JaiBhojpuri.comApr 17, 2010 Welcome Them! RSS\nI hope you heard my "Hello" please stay in touch\ni m so proud filing today\nAt 9:50am on October 20, 2012, शशि कुमार सिंह (SHASHI) said… प्रणाम आ जय भोजपुरी\nAt 10:23am on October 20, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 4:44pm on October 20, 2010, Ashutosh Ranjan said… जनम दिन के बहुत बहुत बधाई और ढेर सारी शुभकामना.... At 8:08pm on April 18, 2010, जय भोजपुरी said… प्रणाम ,जय भोजपुरी\nआई ,भोजपुरी खातिर कुछ At 9:57am on April 18, 2010, arun pandey said… बिपिन जी जय भोजपुरी के इ साईट पर आप के हार्दिक स्वागत बा At 12:41pm on April 17, 2010, Mantu Singh said… At 12:05pm on April 17, 2010, नबीन भोजपुरिया ( NB ) said… प्रणाम आ जय भोजपुरी


घिनावन – टटका खबर\nफिरकापरस्ती कवनो तरह के होखे ओकरा के खराब माने के चाहीं. बाकिर हिन्दुस्तान में सेकुलरिज्म के मतलब हो गइल बा हिन्दू विरोध आ मुस्लिम परस्ती. यूपी के सपा सरकार त एह मामिला में सगरी लोकलाज छोड़ के मुस्लिमपरस्ती पर उतर गइल बिया. राज्य में गाय के हत्या आ ओकर माँस राखल अपराध होखला का बालजूद


हिन्दी टीवी चैनल जीन्यूज पर पीएम मोदी के इन्टरव्यू – टटका खबर\nJan 19, 2018 इन्टरव्यू, जीन्यूज, पीएम मोदी, हिन्दी टीवी चैनल\nMy government's only agenda for Budget is development: PM Modi to Zee Newshttps://t.co/FEq60TyZHx#ModionZee pic.twitter.com/nqhh62YBTx\n— Zee News (@ZeeNews) January 19, 2018\nएह साल 2018 में पहिला बेर कवनो टीवी चैनल के दीहल इन्टरव्यू में पीएम मोदी हिन्दी टीवी चैनल जीन्यूज पर आपन बाति देश का सोझा रखलन. एह इन्टरव्यू में बहुते कुछ मसलन के चरचा सामने आइल आ हर बाति के जबाब पीएम साफगोई से दिहलन. कहलन कि साल 2014 में ढेर दिन बाद बहुमत वाली सरकार बनला का बाद से दुनिया के ध्यान भारत पर आ गइल बा. सभे चाव से सुनत बा आ जाने चाहत बा कि तेजी से आगा बढ़त आ बड़हन जनसंख्या वाला देश का चाहत बा, का करे जात बा. आ एही चलते दुनिया के आर्थिक ताकत के सबले बड़का मंच वर्ल्ड एकोनोमिक फोरम के संबोधित करे के मौका मिलल बा देश के. 23 जनवरी का दिने पीएम मौदी दावोस सम्मेलन के संबोधित करीहें.\nएगो सवाल के जबाब में पीएम मोदी के कहना रहे कि 2014 से पहिले कहात रहे कि मोदी के जानकारिए कतना बा आ दुनिया में इनका के जानते के बा. से जब देश सेवा के मौका मिलल त ऊ सगरी दुनिया में आपन मीत बना लिहलन. आजु दुनिया के धुरी बदले लागल बा आ भारत एकरा केन्द्र मे आ गइल बा.\nदेश का विकास का बारे में बतियावत पीएम मोदी के कहना रहल कि करोड़ों परिवार जलॉनधन योजना का सहारे बैंकिंग से जुड़ गइल बा. लाखों परिवार अब रसोई गैस के इस्तेमाल करत बा. लाखों लईकियन के पढ़ाई के राह सुगम हो गइल बा स्कूलन में शौचालय बन गइला का बाद, लाखों घर एलईडी के रोशनी के फायदा उठावत बा. काग्रेसी राज में केन्द्र सरकार राज्य सरकारन के बाति ना सुनत रहुवे से हमनी का जीएसटी के विरोध करत रहीं. आजु केन्द्र सरकार सही मायने में संघीय व्यवस्था का हिसाब से चलत बिया आ राज्य सरकारो सभ केन्द्र का साथे मिल के चलत बाड़ें. एही चलते जीएसटी ले आवल संभव हो पावल,\nइन्टरव्यू का दौरान पीएम मोदी कहलें कि अगर लोकसभा आ विधानसभन के चुनाव फेरु एक साथे होखे लागे त करोड़ों के खरचा बाची आ विकास के काम में तेजी आ पाई. अबहीं हर छठे छमाहे कहीं ना कहीं चुनाव होखत रहला से कई बेर विकास के काम में बाधा आ जाले आ एह बाधा के दूर कइल जरुरी हो गइल बा.\nएह इन्टरव्यू के पूरा से सुने ला जीन्यूज के पन्ना पर जाईं.\nआआपा के बीस गो विधायकन के विधायकी गइल


गोपालकृष्ण गांधी - विकिपीडिया\nगोपालकृष्ण देवदास गांधी (जनम 22 अप्रैल 1946) महात्मा गाँधी के पोता आ एगो रिटायर हो चुकल आईएएस अफसर आ डिप्लोमैट बाने। गोपालकृष्ण गांधी साल 2004 से 2009 ले पच्छिम बंगाल के गवर्नर रहलें। भूतपूर्व प्रशासनिक अधिकारी के रूप में ई भारत के परधानमंत्री के सेक्रेटरी के पद तक चहुँपल रहलें। डिप्लोमैट के रूप में गांधी दक्खिन अफिरका आ श्रीलंका में भारत के हाई कमिशनर रह चुकल बाने।\nचैथम हाउस में भाषण देत गांधी, 2010 में\nपच्छिम बंगाल के 22वाँ राज्यपाल\n14 दिसंबर 2004 – 14 दिसंबर 2009\nवीरेन जे. शाह\nगोपालकृष्ण देवदास गांधी\n(1946-04-22) 22 अप्रैल 1946 (उमिर 75)\nमहात्मा गाँधी (बाबा)\nकस्तूरबा गांधी (दादी)\n11 जुलाई 2017 के गांधी के नाँव के घोषणा विपक्ष द्वारा भारतीय उप-राष्ट्रपति चुनाव, 2017 के उमेदवार के रूप में कइल गइल। दिल्ली में 18 गो बिपक्षी दल सभ के बैठक में ई फैसला लिहल गइल।\nमहात्मा गाँधी इनके बाबा रहलें आ राजगोपालाचारी इनके नाना रहलें ई देवदास गांधी आ लक्ष्मी गांधी के लड़िका हवें। राजमोहन गांधी इनके बड़ भाई आ स्वर्गीय रामचंद्र गांधी आ तारा भट्टाचारजी (गांधी) इनके छोट भाई-बहिन ह लोग।\nगांधी के पढ़ाई सेंट स्टीफंस कालेज, दिल्ली से भइल जहाँ से ई एमए के डिग्री लिहलें।\nसाल 1968 में गांधी आईएएस अफसर के रूप में चुनल गइलेन आ साल 1985 ले तमिलनाडु काडर में सेवा दिहलें। एकरे बाद ऊ भारत के उपराष्ट्रपति के सक्रेटरी (1985 - 1987), आ भारत के राष्ट्रपति के ज्वाइंट सेक्रेटरी (1987 - 1992) रहलें।\nसाल 1992 में गांधी, यूनाइटेड किंगडम में भारतीय हाईकमीशन में सांस्कृतिक मंत्री बनलें आ लंदन में मौजूद नेहरू सेंटर के डाइरेक्टर बनलें। एकरे बाद ऊ कई जगह भारतीय डिप्लोमैट के रूप में रहलें, दक्खिन अफिरका में हाई कमिशनर, श्रीलंका में हाई कमिश्नर, आ नार्वे आ आइसलैंड में भारत के राजदूत (एम्बैसेडर) रहलें। साल 2003 में गांधी सरकारी सेवा से रिटायर हो गइलें।\n14 दिसंबर 2004 से 14 दिसंबर 2009 ले गांधी पच्छिम बंगाल के गवर्नर रहलें आ एही दौरान बीच में त्रिपुरा आ बिहार के राज्यपाल के चार्ज भी कुछ दिन खातिर सम्हरलें।\nवर्तमान में गांधी, अशोक विश्वविद्यालय में इतिहास आ राजनीतिशास्त्र के प्रोफ़ेसर के रूप में पढ़ावत बाने।\n↑ "At farewell, Gopalkrishna Gandhi calls for change in mindsets - The Hindu". दिसंबर 13, 2009. पहुँचतिथी 2013-11-29.\n↑ 2.0 2.1 Gopal Gandhi outlookindia.com. Apr 23, 2007. Retrieved 15 January 2014\n↑ "गोपाल कृष्ण गांधी विपक्ष के उपराष्ट्रपति पद के उम्मीदवार". Thewirehindi.com. पहुँचतिथी 2017-07-11.\n↑ "Hon'ble Governor of Bihar - Gopalkrishna Gandhi Profile". Governor of Bihar website. पहुँचतिथी 2013-11-30.\n↑ "Veteran politician R S Gavai new Bihar Governor". One India. Greynium Information Technologies Pvt. Ltd. 22 June 2006. ओरिजनल से 24 September 2015 url-status=live के पुरालेखित. Missing pipe in: |archivedate= (मदद); Check date values in: |archivedate= (मदद)\n↑ Ashoka University (2017-05-07). "Faculty/Staff | Ashoka University". Ashoka.edu.in. पहुँचतिथी 2017-07-11.\nगोपालकृष्ण गांधी के प्रोफाइल, बिहार के गवर्नर के आधिकारिक वेबसाइट पर। (अंग्रेजी में)\nवीरेन जे शाह पच्छिम बंगाल के राज्यपाल\n2004–2009 इनके बाद\n"https://bh.wikipedia.org/w/index.php?title=गोपालकृष्ण_गांधी&oldid=692753" से लिहल गइल\nLast edited on 11 मई 2021, at 09:05\nएह पन्ना पर आखिरी बेर संपादन 11 मई 2021 के 09:05 बजे भइल रहल।


छपरा न्यूज, 15 अक्टूबर 2016, शनिचर – टटका खबर\nएकमा नगर पंचायत ला वोट पड़ल\nकाल्हु शुक का दिने एकमा नगर पंचायत ला वोट डालल गइल. सबेरहीं से लोग वोट डालेला लाइल में लागल शुरू हो गइल रहुवे. कोहरगड़ बलुआपर बूथ पर फर्जा नाम पर वोट डाले चहुँपल लोग के पुलिस खदेड़ खदेड़ के पीटलसि. करीब 60 फीसदी वोटर अपना कर्तव्य के पालन कइलन जबकि 40 फीसदी लोग वोट डा़ले ना चहुँपल. बाद में इहे लोग विरोध करत मिल जाई कि काम नइखे होखत.\nलड्डन मियां के एगो दोसरो केस में पुलिस रिमांड प लीहल जाई\nसिवान में पत्रकार राजदेव रंजन के हत्या मामला में गया जेल में बंद मुख्य आरोपी लड्डन मियां के एगो दोसरो केस में पुलिस रिमांड प ले के पूछताछ करे वाली बिया. सई 2015 में वार्ड पार्षद रीता देवी के मरद सुभाष चौहान के गोली मार दीहल गइल रहे जवना से घवाहिल होके सुभाष के मौत हो गइल रहुवे. एह हत्या में लड्डन मियाँ के हाथ होखे के संकेत मिलल बा.\nदुबई से कमा के लवटत यात्री जहरखुरानन के शिकार हो गइल\nमुजफ्फरपुर के एगो आदमी दुबऊ से कमा के घरे लवटत रहुवे. हवाऊ जहाज से दिल्ली चहुँपला का बाद ऊ ट्रेन से आवत रहे जब गोरखपुर आ गोंडा का बीच में कहीं ओकरा के नशा वाला चाय पीया के एगो जहरखुरान उनकर सगरी कमाइल निकाल ला गइल. बेहोशी का हातत में उनका के ढपरा में उतार के सदर अस्पताल में भरती करावल गइल बा. होश में अइला का बादे पता चली कि कतना लुटाइल बा. ओकरा मामा के अन्दाज बा कि नाहियो ज दू लाख से अधिके ले गइल होखी ऊ जहरखुरान.\nजलालपुर में तनाव\nरिविलगंज थाना के जलालपुर में शुक का दिने मूर्त भसावे निकलल लइकन से इलाका के लोग अझूरा गइल. एह लोग के नाराजगी डीजे बजवला आ खुशी मनवला प रहुवे. जवना का बाद नारास लोग ठेला चौकी लगा के छपरा सिवान मेन रोड जाम क दीहल. खबर पा के चहुँपल एसपी, छपरा एसडीओ आ अनेके थानन के थानाध्यक्ष चहुँप के मामला सलटवले बाकिर तनाव अबहियों पसरल बतावल जात बा.\nएसडीओ आफिस में तोड़फोड़\nगड़खा प्रखंड के ईटवा पंचायत के मेहरारू काल्हु राशन किरासन ना मिलला से नाराजगी जतावत कलेक्ट्रेट में प्रदर्शन कइली आ एसडीओ आफिस में तोड़फोड़ मचा दिहली. ई लोग बैकुंठपुर के दू गो राशन दुकानदारन के लाइसेंस रद करे के मांग करत रहल.\nकोटा में पढ़े गइल लईका जान दिहलसि\nबिहार के सुपौल जिला से राजस्थान के कोटा में इंजिनयरिंग में दाखिला के तइयारी करे गइल एगो लईका बियफे का दिने जान दे दिहलसि. 16 बरीस के ई लईका अमन ओहिजा बनत एगो पुल से चंबल नदी में कूद गइल. एह से पहिले ऊ अपना माई बाप खातिर वीडियो संदेश छोड़ गइल बा.\nगोपालगंज में मूर्ति भसान करे वालन पर रोड़ेबाजी\nगोपोलगंज का तुरकाँहा में काल्हु शुक का दिने मूर्ति भसान करे जात जूलूस पर कुछ लोग रोड़ेबाजी करे लागल जवना से भगदड़ मच गइल. घटना के खबर पा के बड़ पुलिस अधिकारी मौकाएवारदात पर चहुँप के हालात प काबू पवलें.\nTags: एकमा नगर पंचायत, गोपालगंज, छपरा, जहरखुरानी, लड्डन मियां, सिवान


’मेरे साजन तेरे कारण’ के शूटिंग पूरा भइल – Anjoria\n’मेरे साजन तेरे कारण’ के शूटिंग पूरा भइल\nआनंद मीडिया इन्टरटेनमेंट के बैनर तले बनत भोजपुरी फिलिम ’मेरे साजन तेरे कारण’ के शूटिंग उत्तर प्रदेश के गोंडा आ फैजाबाद में भइल बा. प्रेम त्याग आ समपर्ण पर बनल एह फिलिम के निर्देशन राजीव राय कइले बाड़न.\nअब पोस्ट प्रोडक्शन काम मुंबई के आदर्श नगर स्थित शकुंतलम स्टूडियो में हो रहल बा. फिलिम में कुल आठ गो गाना बा आ सगरी बढ़िया बाड़ी सँ.\nसंगीत के.रत्नेश के, छायांकन पवन गुप्ता के, फाईट सिंह इज किंग के, नृत्य निर्देशन केदार सुब्बा के, आ एडिटिंग विनोद के बा. मुख्य कलाकारन में अपूर्वा, रवि राज, अवधेश मिश्रा, मनोज टाइगर, गोपाल राय, पूनम सिंह, अनूप अरोड़ा, अनामिका पाण्डेय, देव सिंह, अनुराग, महेश, लाखन अउर अनूप शामिल बाड़े.\nविराज भट्ट आ मोनालिसा के बिआह


‘‘नाच नचईया धूम मचईया’’ में संभावना सेठ के धमाल – Anjoria\nभोजपुरिया चैनल महुआ टी॰ वी॰ के लोकप्रिय डांस रियलिटी शो ‘‘नाच नचईया धूम मचईया’’ में पिछला हफ्ता डांसिग क्वीन संभावना सेठ धमाल मचा के राख दिहली. शो में नृत्य निर्देशक गणेश आचार्य इलाहाबाद से आइल अपना प्रशंसक का साथे मंच पर परफार्म कइले. संभावना सेठ पिछला डांस संग्राम के विजेता अविनाश दूबे का साथ ‘‘नाच नचईया…… में वाईल्ड कार्ड इंट्री से अइली.\nएह शो के एंकर भोजपुरी सुपरस्टार रवि किशन हउवें. शो महुआ टी॰ वी॰ पर हर शनिचर अतवार के रात आठ बजे से देखावल जाला.\n(स्रोत – प्रशांत-निशांत )\nदू गो महारथियन के महामुकाबला – “देख के” में\nOne thought on “‘‘नाच नचईया धूम मचईया’’ में संभावना सेठ के धमाल”\nbrijesh singh yadav कहते हैं:\nनवम्बर 6, 2011 को 1:54 पूर्वाह्न पर\ni want to perform of sweta tiwari in nacch nachhaiya


» कांग्रेस कमेटी झुग्गी झोपड़ी प्रकोष्ठ के प्रदेश अध्यक्ष माननीय मो. अमजद जी को जन्मदिन की बहुत-बहुत बधाई! कांग्रेस कमेटी झुग्गी झोपड़ी प्रकोष्ठ के प्रदेश अध्यक्ष माननीय मो. अमजद जी को जन्मदिन की बहुत-बहुत बधाई!\nकॉलेज में मनाया गया राष्ट्रीय मतदाता दिवस\nनेताजी सुभाष चंद्र बोस की मनाई 125वीं जयंती\nकांग्रेस कमेटी झुग्गी झोपड़ी प्रकोष्ठ के प्रदेश अध्यक्ष माननीय मो. अमजद जी को जन्मदिन की बहुत-बहुत बधाई!\nNovember 16th, 2020 | Post by :- Pappu Yadav | 332 Views\nछत्तीसगढ़ के कांग्रेस कमेटी झुग्गी झोपड़ी प्रकोष्ठ के प्रदेश अध्यक्ष माननीय मो. अमजद जी को जन्मदिन की बहुत-बहुत बधाई ईश्वर आपकी हर मनोकामना पूर्ण करें आपकी दिन दुगनी और रात चौगुनी हो आप हमेशा प्रगति के पथ पर आगे बढ़ते रहे!\nन्यायमूर्ति गौतम चैरड़िया ने परिवार न्यायालय का किया शुभारंभ पारिवारिक जीवन मूल्यों का र्निवहन सभी पक्षो की जिम्मेदारी- न्यायमूर्ति\nअध्यक्ष राज्य गौ सेवा आयोग की अध्यक्षता में हुई पशु क्रूरता निवारण समिति की बैठक अध्यक्ष ने जिले में गौसेवा संस्थान, गौसदनों एवं गोठानों की ली जानकारी, दिये विभिन्न निर्देश\nविकासखण्ड बड़ेराजपुर में लगाई गई प्रदर्शनी में उमड़ी भीड़ जनसम्पर्क विभाग द्वारा ग्रामीणों को दी गई योजनाओं की जानकारी\nਮੁੱਖ ਮੰਤਰੀ ਨੇ ਵਰਚੁਅਲ ਤੌਰ ‘ਤੇ ਜਲਿਆਂਵਾਲਾ ਬਾਗ ਸ਼ਤਾਬਦੀ ਯਾਦਗਾਰੀ ਪਾਰਕ ਦਾ ਰੱਖਿਆ ਨੀਂਹ ਪੱਥਰ ਚੰਨੀ ਨੂੰ ਜਲਿਆਂਵਾਲਾ ਬਾਗ ਦੇ ਸਾਰੇ 1500 ਸਹੀਦਾਂ ਦੀ ਸ਼ਨਾਖਤ ਕਰਨ ਵਾਸਤੇ ਮੁਕੰਮਲ ਖੋਜ ਕਰਨ ਲਈ ਕਿਹਾ\nਰਾਜਨ, ਬੱਲ, ਹਰਮੀਤ, ਔਲਖ, ਓਠੀ ਕਰਮਵਾਰ ਪ੍ਰਿੰ: ਕੌੜਾ, ਦੀਵਾਨਾ, ਸੁਖਵੰਤ, ਅਰਸ਼ੀ, ਅਮਨ ਯਾਦਗਾਰੀ ਐਵਾਰਡਾਂ ਨਾਲ ਸਨਮਾਨਿਤ\nਖੇਤੀ ਕਾਨੂੰਨਾਂ ਵਿਰੁੱਧ ਸੰਘਰਸ਼ ਚ ਸ਼ਹੀਦ ਹੋਏ 162 ਕਿਸਾਨਾਂ ਨੂੰ ਕੇਂਦਰ 25-25 ਲੱਖ ਰੁਪਏ ਦਾ ਮੁਆਵਜਾ ਦੇਵੇ : ਪੰਜਾਬੀ ਕਲਚਰਲ ਕੌਂਸਲ\nनिरंकारी मिशन के रोशन मीनार श्री आर0 एस0 कपूर जी ब्रह्मलीन\nभारत मेरी रगों में” पर अंतर्राष्ट्रीय कवि सम्मेलन आयोजित\nचंडीगढ़ मे गूंज रहा एक ही नाम जय श्रीराम जय श्रीराम\nअनुराग्यम् टीम ने आयोजित की एक अनोखी साक्षात्कार श्रृंखला


भोजपुरी गीत2018 सेक्सी गीत Mp3 Mp3 [4.56 MB] | Music Site\nList of भोजपुरी गीत2018 सेक्सी गीत Mp3\nFree भोजपुरी गीत2018 सेक्सी गीत Mp3 Download Mp3 ● Free Mp3 भोजपुरी गीत2018 सेक्सी गीत Mp3 ● Mp3 Downloader भोजपुरी गीत2018 सेक्सी गीत Mp3 Free Download ● Mp3 Download भोजपुरी गीत2018 सेक्सी गीत Mp3 Mobile ● Download Free भोजपुरी गीत2018 सेक्सी गीत Mp3 Music Online ● Mp3 भोजपुरी गीत2018 सेक्सी गीत Mp3 Songs Free Download ● Mp3 Download भोजपुरी गीत2018 सेक्सी गीत Mp3 Youtube.\nभोजपुरी होली गीत डीजे एमपी3डाउनलोड MP3 Free 2018\nMP3 भोजपुरी होली गीत हमहू जबान Download - music live\nइससे गंदा शूटिंग आपने नहीं देखा होगा || ढोरी मे दाँत गरा दियो रे || सबसे सेक्सी होली गाना ||\nचुम्मा देहब राजा ओढनी बिछा के ||chumma dehab raja odhani bicha ke ||\nसेक्सी नृत्य (पूनम पांडे) || नया साल मुबारक 2018 गाने || U2 उत्पादन\n2018 भोजपुरी होली गीत.भौजी लुटेली होली में लहार। Dimpal Singh Kavya.\nनंबर 1 भोजपुरी होली गीत सईया होलिया में अइती। Smita Singh. Holi\n2018 का सुपरहिट भोजपुरी होली गीत.छोड़ी के गुजरा सईया। Chhotu Chhaliya Bhojpuri Hit Holi Songs\n• भोजपुरी होली गीत Ritesh Panday New Holi Song 2018 Chot Mot Humro\n• HOT HOLI SONG दोनो टंगरी के बीचे बोले सियार 2018 Hit Bhojpuri Holi Song By #Renu Chaudhary\n• PAWAN SINGH NEW BHOJPURI SUPER HI HOLI SONG 2018 । लॉक तोहार चोली के Satrangi Pichkari\n• Bhojpuri New Holi Song 2018 जीजा योही जगहिया पर डाल दिहले Indal Nirala\n• Bhojpuri Holi Dj Remix Song 2018 No4Dewar Ho Daba Na Mor Horanwa\n• Bhojpuri Holi Dj Remix 2018 Video Song Dj Par Thumka Lagake 2018 HD\n• Bhojpuri Holi Dj Remix 2018 Song Ka Kari Mot Patar Pichkari Pawan Singh\n• HD दईदे रानी चुम्मा ! Bhojpuri Hot Video 2018 ! New Bhojpuri Video song ! Hot Bhojpuri Viral Video\n• Bhojpuri New Holi Song फगुनमा हाय दइया केतना लोग के पागल कइले बा Asok Mishra\n• Bhojpuri New Holi 2018 जीजा साली के मस्त होली Range Nahi Dehub Jija Apan Khajnma Ho\n#भोजपुरीगीत2018सेक्सीगीतMp3 #भोजपुरीगीत2018सेक्सीगीतMp3Mp3 #भोजपुरीगीत2018सेक्सीगीतMp3Ringtone #भोजपुरीगीत2018सेक्सीगीतMp3Video #भोजपुरीगीत2018सेक्सीगीतMp3Mp4 #भोजपुरीगीत2018सेक्सीगीतMp3Lyrics #भोजपुरीगीत2018सेक्सीगीतMp3Chord #Mp3 #FreeMp3 #FreeMp3Download


आसिफ रोहतासवी – Anjoria\nकिताबि आ पत्रिका के परिचय – 5\n“रेत के सफर” आसिफ रोहतासवी के एगो गजल संग्रह हटे, जवना के प्रकाशन सन् 2010 में वनांचल प्रकाशन, तेनुघाट साहित्य परिषद्, सिंचाई कॉलोनी, तेनुघाट (झारखंड) से भइल बा. एकर कीमत 125 रुपिया बाटे. आसिफ रोहतासवी भोजपुरी गजल का क्षेत्र में एगो स्थापित नाम बा. इहाँके एह संग्रह केपूरा पढ़ीं…\n-आसिफ रोहतासवी (एक) फेड़न के औकात बताई कहियो अइसन आन्ही आई. घामा पर हक इनको बाटे पियराइल दुबियो हरियाई. पाँव जरे चाहे तरुवाए चलहीं से नू राह ओराई. मोल, चलवले के बा जांगर रामभरोसे ना फरियाई. नाहीं कबरी बिन हिलसवले दिन-पर-दिन आउर जरियाई. अपना खातिर चउकन्ना बा तहरा बेर बहिरपूरा पढ़ीं…\n-आसिफ रोहतासवी अब ना बाँची जान बुझाता बाबूजी लोग भइल हैवान बुझाता बाबूजी पढ़ल लिखल हमनी के सब गुरमाटी बा उनका वेद कुरान बुझाता बाबूजी आपुस में टंसन बा फिर हमरा गाँवे खेत जरी, खरिहान बुझाता बाबूजी बबुआ तऽ अबहींए आँख तरेरऽता एक दिन बनी महान बुझाता बाबूजी सटलीं पेवनपूरा पढ़ीं…


बतकुच्चन – ७ – Anjoria\nApr 10, 2011 बतकुच्चन\nकुछ दिन पहिले एगो साहित्यकार बंधु के फोन आइल रहुवे. उहाँ के जानल चाहत रहीं कि तिवई के मतलब का होला. शब्द के अर्थ ओकरा व्यवहार का तरह बदलत रहेला. अगर अइसनका ना रहीत त आक्सफोर्ड डिक्शनरी हर बेर आपन नया संस्करण ना निकालित. हर कुछ दिन पर पुरान शब्दन के नया प्रयोग भा नया शब्दन के आविष्कार होत रहेला. तिवई शब्द के हमार बतावल अर्थ उहाँ के पूरा ना लागल रहे. पूरा होइयो ना सकत रहे काहे कि भोजपुरी बोले बतियावे लिखे पढ़े वाला लोग पूरा दुनिया में पसरल बाड़न. कई कारण से भोजपुरी के अबले कवनो मानकीकरण नइखे हो पावल. हर वेबसाइट, हर माध्यम अपने हिसाब से भाषा गढ़े में लागल बा. हमहूं एगो माध्यम के संपादक प्रकाशक होखला का नाते भोजपुरी के मानकीकरण के कोशिश में लागल बानी.\nखैर, बात बहक गइल. शुरु भइल रहे तिवई से. तिवई ओह सयान लड़िकी के कहल जाले जवना के शादी नइखे भइल. बाकिर कुछ लोकगीतन में तिवई शब्द के इस्तेमाल बियाहलो औरत खातिर भइल बा. कहीं ऊ अपना बच्चा होखे खातिर तिकवत बिया त कतहीं अपना परदेसी पति खातिर. अब एह तिकवल से तिवई के उत्पत्ति मानल जाव त तिवई के मतलब हर ओह औरत के समुझल जा सकेला जे कवनो इन्तजार में होखे, केहू खातिर तिकवत होखे. तिकवत के मतलब केहू खातिर ताकतो हो सकेला. अब ई ताकल वाला ताकत आ देह के बल वाला ताकत दुनु शब्द व्यवहार में बाड़ी सँ. अइसनका श्रुतिसम भिन्नार्थक शब्द, “सुने में एक जइसन मतलब फरदवला”, हर भाषा में मिलेला. कई बेर कवनो शब्द के गलत अर्थ में इस्तेमाल अगर बहुते हो जाव त उहे अर्थ ओकर स्वाभाविक अर्थ हो जाले. आजु अतने.\nOne thought on “बतकुच्चन – ७”\nपूरा तरह से सहमत।\nपीठ सब्द के देखीं त एगो पीठ संस्कृत से आइल बा अउर तत्सम बा…जइसे विद्या क पीठ अउर इ पुलिंगी बा पर उहवें एगो पीठ तद्भव ह जवने क उत्पत्ति संस्कृत की पृष्ठ से भइल बा अउर इ स्त्रीलिंगी ह…\nसब्द के मतलब बदलत रहेला…कबो-कबो नया अरथ में भी परयोग होला अउर कबो-कबो अपनी कवनो अरथ से दूर भी हो जाला…एही से त सबद के ब्रह्म मानल जाला….जे जेतने डूबी ओतने पाई पर एकर अंत कबो ना हो पाई….आनंदम…आनंदम…जय हो…